
XL, évf. september— October 5-ik füzet, 


A feltámadás. 


A feltámadás ősrégi meséje mindig új, mert mindig igaz 
marad. Orök életű legenda, de kezdetleges alakjában is fenséges 
evangéliumi kijelentés. Ennek tartalmából meritette a ker. világ 
annyi időn keresztül az élet leglelkesiítőbb eszméit. Ez volt, a 
mi a hit és a hitélet örök tüzét ápolta. A vallásnak legszebb 
virágait ez lehelé elő; ez a mi hirnökünk az örök tavaszról; a 
sír-üreg borzadályának enyhitő balzsama; szeretetnek meggyá- 
szolt öröme ; tiszta és kiapadhatatlan kútfeje a legédesebb érzel- 
meknek, melyek átcsörgedeznek az ember szivén. Az emiékezet 
kibontja hajnal szárnyait s átrepülve a kétezer éves idő távolán, 
csak ama történetszentesitette sírnál nyugszik meg, mely ,pusz- 
tán és üresen" áll, mint , puszta és üres" volt a föld a teremtés 
homályban eredő reggelén . . . 

S habár Jézus feltámadása evangélium szerinti történeté- 
ben vannak mozzanatok, melyek az értelem előtt az ismeret- 
lenség ködével vannak burkolva; vannak részletek, melyek 
a legmerészebb keleties népköltészet mindeneket bearanyozó 
zománczával vannak körülvonva; habár e leirások zengő sorai, 
ihlett mondásai ma már a bibliai kritika józan fuvallatára inkább 
ésak szétfoszlott illusioként, mint tényekként léteznek; s a 
jelenkor szemüvegén tekintve, szószerinti értelemben valóban 
azokat tekinteni nem lehet egyébnek, mint a felgyúlt kedély, 
ízzásig hevült agy, költői álom és jelképes beszéd, odaadó és 
gyermeteg képzelet s a mindenek feletti lobogó lelkesedés meleg 
szinekkel festett képének, megvesztegetően szép nyilatkozatának, 
betükbe öntött symphoniájának és a túláradó szív legszelidebb 
angyala, a hit idealis lendületű merész szárnyalásának, egy- 
szóval költői toldaléknak az élet mysteriumának magvához 
ragasztva: mindazáltal ama dicső feltámadás utólérhetetlenűl 
szép alaptényeivel a hivő ember örömmel azonosítja inagát, 
mert a való és a regevilág közti ellentéteket kiegyenlítve, azok 

örök életről, halhatatlanságról, új emberi életre való feltámadás 
lehetőségéről biztosítanak minket Megváltónk szavaival: , En 
vagyok a feltámadás és az élet, a ki én bennem hiszen, ha 
meghal is él". (Ján. ev. XI. 25.) 

Mindnyájunk előtt ismeretes, hogy vannak nyugtalan szivek 
és skeptikus elmék, kik ismerve Jézus feltámadásának törté- 
netét, azt kivánják, s joggal kivánhatják, hogy az ész és logika 
fejtegetéseivel, a valószínüség világosságával deritsük fel a való 
igazságot, ha már róla beszélünk. S mások megint, kik a mai 
kor hitével lelkökben, azt állítják, hogy Jézus feltámadása lélek- 
tani magyarázatáról le kell mondanunk, mert ama sokat emle- 
getett ,kegyes csalás" felvetése nélkül a lelki állapotok nem 
tudjuk, mint következhettek egymásból; s így azzal foglalkoz- 
nunk, annak mélyébe bepillantanunk sem lehet .. . Igaz-e ez? 
Lehetséges-e a másik? Kisértsük meg feleletet nyerni.!... 

A világmegváltás főhőse, a próféták prófétája pár nappal 
előbb a keresztig, a gondolat- és érzésszabadság akkori szégyen- 
fájáig alázva bukott el a golgothai véres tragédiában. Szomorú 
a történet, sötét mint a mélytitkú éj, melynek csillagai kiolták 
lángjukat. A lelki kin és a gyötrelem egész áradatát zuditja 
hiveinek lelkére... Elnehezűlt keblek fájó borongással látták, 
mint zárult be sírjának ajtaja, hol rövid álmodozás után örök 
álmodozásnak adatott át porrésze: de a sziklanyomás akará 
elnémítani övéinek szivedobogását is, s csak azt nem tudhatjuk, 
vajjon az anyai kebel keserve, vagy a vezérüktől megfosztott 
harczosok megdöbbenése volt-e nagyobb? Vajjon a lelkekből 
iszonyu terhétől csak a fájdalom vérkönnyűi, vagy valamely 
üditő forrásviz fakad-e ? . . 

A zajos világ, mely vértanuságra juttatta, mintha eltemet- 
ték volna, halál-csendességben van. Ki bolygatná bezárult sírbolt 
kőfedelét? Ki háborgatná a szétporlás folyamatában levő szív 
nyugodalmát? , Szent a sír ajtaja, megoldhatatlan titka fenséges 
— mond a költő, — dűh, inger, őrjöngés, kétség, szilaj, szét- 
tépő fájdalom mind elnémulnak ama nagy űr előtt, melynek 
neve a sír." Igen! Blszáguldott a hareczvihar, kielégítést nyert 
a vérbe markoló orgia! Csak a vértanu igaztalan sorsát érezők 
keserve nem akar megnyugodni, s az égő sebek fájdalma nem 
tud elviharzani.., A kedélyek húllámai Jezuzsálemben lecsil- 
lapodtak ; csak az összetört keblek könnyeit nem lehet csende- 

siteni, a költő (Tasso) szavaként: , folyik a fájdalom patakja, 
mint az elbűvölt fáknak vére a jeruzsálemi erdőben§ . . , 

Még maga a vidék is, mély busongó hangulat vidéke, 
mely megfekszi a lelket. Nehéz fellegek s köd borong a tájon. 
Olyan ez is, mintha fájó szív sirta volna. Reszket a fáknak 
levele, talán álomdalát suttogja ez is a nagy halottnak a nagy 
éjszakán, melyből ki tudja lesz-e virradás?  Harmatosak a 
fűszálak, a Golgothán a gyászvirágok. A világ legjobbjának 
vérverejtéke, s a megváltói mű alkonyatának harmatcsöppje 
tán az?! 5 ki tudja, nem azt mondja-e mindez: nincs fel- 
támadás !? . . . 

A keresztény újabb theologiának egyik nagynevű, s új 
irányt jelölő müvelője (Sehleiermacher) irja: hogy ,a közvetlen 
kegyes tudat, mely nem egyéb, mint belső szemlélet, hozzá 
tartozik a vallás lényegéhez. Ebből származik minden vallásos 
gerjedelem"... Ez a gondolat a feltámadás hitére nézve ugyan- 
csak áll. Sőt e hitet megmagyarázni nekem úgy tetszik, hogy 
éppen e szemlélet a legalkalmasabb. A szemlélt tárgy itt a Jézus 
sírja, eszméinek élére állított koczkája; a rideg halál sivár 
partja, a Messiás éjszakája, az istenország reményét eltakaró 
föld. Képzelet sem kell hozzá, hogy beláthassuk, e szemlélők- 
höz nem szól semmi a világon úgy, mint e porok és hamvak, 
hiszen Jézus halálával az ő egész életük is elborult. Oltár vala 
e hely, hol oly szivesen áldozza a szem a kebelfájdalom könnyeit. 
Sphinx vala e sír, mely jelentést a bensejéből képzeletben 
hangzó szózattól nyer. Szent hely vala ez, hol jeles irónk 
(Kemény) szavával élve: ,rothadás nélküliek a vértanuk tete- 
mei, melyek a lelki tisztulás főhelyein őriztetnek örökké égő 
lámpák világánál"... S joggal tesszük fel, hogy a szemlélet 
körébe kellett essék itt: a válságos helyzet is, a történelmi 
sors... Oda van az evangeliumi kert minden virága, mely három 
évi lassu növekvés után sarjadzott s minden szem ámulattal 
nézett — most eltaposva, csak egy utolsó szál tengeti még 
valahogy életét. Összetépve az üdvvallás könyve, melynek 
oly gvönyörüen indultak lapjai; csak egy fenmaradt gondolat, 
melyet leölni nem lehetett, a feltámadás gondolata vív a léte- 
zésért. Ki számithatja ki, minő érzéseket támasztott fokonként 
e helyzet? De ki tudja az ezer apró okokat, a titkos rugókat 
is előszámlálni, melyek közreműködéséből állanak elő, mint a 

szellemi erők resultansai, azok a synthetikus formák, miket mi 


valóságnak, való tárgyaknak nevezünk? Ki ismeri a gondolat- 
nak az agyra, az agynak az ajkakra, a szellemnek a szellemre 
való hatását, s ezzel egyidejüleg egy elsőleges képnek a szel- 
lemben gyökerezését? . . . Mivel jelent többet a kép, mikor igazán 
önálló tárgyat jelent, mint a mikor csak képzeletünk szüle- 
ménye? Az érző vagy gondolkozó, de mindenesetre a hatást 
felvevő szerv mikor, a történet mely pillanatában és mennyiben 
tett különbséget legelőször a halál s a halál utáni lét közt, mert 
a feltámadás ott kezdődött, Jézussal csak befejeződött ? . .. Nem 
tudja ezeket a tudomány, nem tudja élő ember... Nem jó 
helyen járunk itt tehát. Ezer a megoldhatatlan rejtély a rejtély 
előtt. S nekünk nem marad egyéb hátra, mint az, hogy keres- 
sük, nincs-e más területe a megoldásnak ?... Nézetem szerint 
van!.. Ha a Mester és hivei, a meghalt és élő ember közti 
közvetlen viszonyra tereljük a szemlélődést. Tegyük ezt. A léte- 
zés maga úgy is — a mint a philosophia kifejti — semmi 
egyebet nem fejez ki, mint azt a viszonyt, mely van valamely 
tárgy és alany közt... 

Mi vala a viszony Jézus és tanitványai közt?... Nem a 
földi, hanem az égi, a mennyei Atya jobb és balkeze felőli 
közelségre is kiterjedő izzó kapocs volt ez. Nem a jövőben szét- 
futó complicált eszmék teremtették csak meg, hanem a meghalt 
szív s az élő szivek szeretete, mint egy folyam hullámai egye- 
sültek... Elég erős ez arra, hogy elgázoljon minden alacso- 
nyabb gerjedelmet; elég benső, hogy az együvé tartozás tekin- 
tetében ez legyen a leghathatósabb erkölcsi elemek egyike ; elég 
biztos, mert nem tudatból lett előhozva, hanem nemtudatos kény- 
szerüséggel ... Mi vala most már e viszonynyal?.... Két út 
között lehetett csak választani. Az egyik az anyag-, másik a 
szellemvilágé... Az egyik azt mondja: fegyvert szegzek az 
emberszív ellen, mit hinni mersz, az csalódás; s nincs, hiába 
akarod — nines erő, nincs ápoló kéz, mely hited életét meg- 
nyujtsa. A másik így szól: hinni akarok s tudásra sincs szük- 
ségem, mert érzem, valóban él, ,él a szívnek biztató vezére — 
a varázsdalt pengető remény". (Petőfi.) Itt — a gyötrő vég- 
semmiség kárhozatja, alvilági szürkesége, egy nihilisticus háttér, 
mely elrémit kegyetlenségével ; amott tul -—— a boldogság angyala, 
mely kér: kövesd jó ösztönöd sugalmát, ,az én országom nem 

e világból való". Egyiknek látkörében a rejtelmes végű hid, 
melynek tulsó felénél a lezuhanás vár: másiknak integető virá- 
nyain mosoly lebeg, mely édesen andalitó. Innen egy kis cso- 
port tudás ; tul — az óriás érzelmek végtelen sora. Itt a tört 
szivek, a kihalt remények halálfeje ; távolabb : a csalódott remény 
új légköre, a szellemi világrend varázsgyürűje, mely ha százszor 
eltörött is, vagy százfelé oszlott is, mindig ugyanazon darab 
maradt; igen — ott a szív igazsága, mely az idegek félelem- 
kitöréseit tulkiáltja. 

Már tudjuk, hogy a szív ez ellentétes indulatoktól hajtva, 
melyik irányt választotta. De akármelyiket választotta volna, 
még mindig kérdés, hogy a választást vajjon miféle tényezők 
döntötték el? ... 

A fegyveres hatalom állt szemben az ügygyel! Elvette 
tőle létezési jogát. , Vesszen"-t kiáltott fejére... Fllenére volt 
tehát az önkény, mely rendszerével tragédiákkal szövi be az esz- 
mék világát; ellenére a pokol kapuinak rászabaditott összes 
erői; s mellette — ki? micsoda ? . . . két erkölcsi tényező: az igazság 
és a czélszerüség. Jőhetnek-e számitásba? Lehetséges-e, hogy a 
mikor a hatalom az eszmék harczosának kivégzi életét, előáll 
nehány ember, s hogy keresztezze a hatalom számitásait — 
hirdeti: ama felkent nincsen inár a sírban, .. . feltámadott ? 
Lehet! Mert hatalmas erő az igazság s hatalmas a ezélszerüség 
tudománya. Az emberiség életében rengeteg szerepet játszik 
mindakettő. Czélszerüség, mikor a körülmények vaskényszere 
alatt nincs más módszer, mint a nyugodt várakozás a jobb idő 
után, mikor megvalósulhat, a mi a szív alatt elfedezve fekszik. 
De elnyomatásunk miatt még rokonszenvet is kelthetünk mások 
előtt; a csapás folytán még lelkesiteni is lehet. S igazság, mikor 
a föltámadt tenger gonoszság, a tomboló bosszú sötét óráin is 
nagy vigasztalásunkra tudjuk, hogy nekünk van igazunk. Isteni 
erővel ható az igazság, bámulást érdemlő dús forrása a szívnek 
ilyenkor —- a mult. Igen! Ezekben nagy erő fekszik. Sokszor 
mozdultak meg ezek, mint történelmi erőtényezők. Sokszor láttuk 
már miattuk eloszlani a kételyt. S lőn — nem várt. eredmény. 
Igy a jelen esetben is!... Ugy tetszett, hogy a nagy halott 
még sírjában is erősebb hitvány gyilkosainál. Az a hant, mely 
szent tetemeit födi, elégtételért kiált az égre. Az a palást, melyet 
széttéptek — lerí már az osztakozókról. Az a kőkoporsó ürege 


242 A FELTÁMADÁS. 


kalapács ütések alatt sem kongott rémesebben, mint a minő 
rettenetes lesz az itélet, mely az elnyomók fejére syül s 

S nem hiányzott bizonynyal a vágy sem, hogy egyre 
magasabbra vigye őket az új fordulat ösvényein. S ez oly köny- 
nyen érthető. Hiszen ha a szellemi örökség az a forrás, mely 
soha ki nem apad, s mely csak annál gazdagabban buzog, 
minél többet és többen meritnek belőle: mi van abban különös, 
ha Jézus szellemi végrendelete, a nehéz, de szent örökség a 
letört szíveknek új erőt önt kiszáradt ereibe? Vagy ha igaz, 
mi a britt költő szavában zeng, hogy : ,a sebzett szivet a fülön 
át gyógyitani nem lehet": miért vádoljuk azt, ha nem fúlt bele 
az elnyelő kétségbe, hanem magából — bár az észtől nyert 
képzetekkel vegyitve — kiforrta a maga vigaszát, érzelmeit ? . . . 

Előttem mindez az igazság, a ezélszerüség, s a magasra 
vivó vágyakozás illetékességi szempontjából igazolt. De még 
világosabb beigazolást nyer e nagyfontosságú kérdés, ha magu- 
kat a szemlélő tanitványokat tekintjük. 

Körülöttük dübörögtek le az események. Ezek éltek akkor, 
midőn — Lang szerint — ,Jézus az emberiséget a menny- 
ország titokteljes lakodalmán megrészegitette". Ezek azok, kiknek 
egész lényével — mint fennebb láttuk — összeforrott Jézus 
egyénisége. Kiknek szemében a boldogságnak és Krisztusnak 
olyan egy volt a létezésük, mint a szivárványnak együvé kap- 
csolt szinei. Jézus élete előttük az eszmék élete; halála az 
eszmék bukása; jövője, az eszmék féltámadása volt és lehe- 
tett... Agyuknak képtára telve emlékekkel! Hitükből eultust 
csináltak. A feltámadás kiválóságot, dicsőséget jelentett nekik. 
szívök, a maguk gyönyörüségére e gondolat előtt önként nyilt 
meg. Emlékezetük sem a meddő kesergés, hanem egy ment- 
hető illusio-keltés!... Ök a hitnek első fanatikúsai. Mint a vak, 
csak álmában lát, úgy látják álmukban a megsejtett valót; a 
szív bensejéből fakadt világosságot, mit aztán valónak hirdet- 
nek... A vágy szivöknek exaltalt és kimondhatatlan gyönyö- 
rüsége. A feltámadás eszméje a tavaszi napsugárral köszönt be 
kedélyvilágukba; s akkordban zeng lelkületükkel. Az izgalom 
ggeásl mely arczukon ül, az új korszak hajnalhasadása ! . . . 
[udják, hogy mindennek vége, de nem hiszik el; elhinni nem 
tudják, hogy a vég egyenlő a végsemmiséggel ; s várnak valami 
csodára, a Jézus geniejének csodás eruptiojára. Jobban biznak 

annak a megszakadt életnek élet-erejében, a keblökben szen- 
dergő jogos szenvedélyek erős hullámzásában, mint tartanak a 
halállal rendelkező zsarnok hatalomnak minden rettenetességei- 
től... Aztán tudjuk, hogy az ábrándozó azt találja meg a lég- 
ben, mit legjobban óhajt... Ezer jelt lát, mert jelt keres maga 
körül arra, hogy jövőben minden változik, hogy az emberiség 
nagy események küszöbe előtt áll. Az égbolt egy uszó kék 
fátyol, mely mögött a megsejtett való rejtőzik. Körülte a lég 
valami hullámos illusio-uszály forró, izzó suttogása: bizonynyal 
az új élet ébredésének, az újjászületés melegének reszkető lehe ; 
benne tán valami kábitóan illatos susogás vibrál, bizonynyal 
az intő kor lelkének suhogása ez... Még a síri sötétség is, 
csak az igazság csillagának tündöklését mozdítja elő... Psy- 
chologiája : hogy a mi lelkét betölti, azt érvényesiteni kötelesség ; 
ellenben nem törődni vele, mulasztás!... Lelkét huzza valami, 
mert a kolossalis nagyság körvonalai ellenállhatatlan vonza- 
lommal birnak. Kezében a pozitív tudás, s még sem hisz, nem 
tud hinni a rothadásban. A mint várakozását sem tudja tetszés 
szerint megszüntetni. Vár azért, mert vár. 5 várakozásából erő 
fejlődik ki, mely az emberbe hitet tud sugallani s melynek 
hatása akkor is megmarad, midőn nincsen a kit várnia. Ilyen 
a hivő! Semmit sem tud. De mindent érez. S hite annál erő- 
sebb, minél jobban érez. 

S hogy ez így helyénvaló volt, erre nézve nézzük meg e 
hitnek idejét. Mert kétségtelen igaz, hogy hitök más nem lehe- 
tett, mint a mi megfelelt az akkori miveltségi foknak, bár 
Isten arra az időre adta légyen nekik a kijelentés félelmet-döntő 
erejét, a szivek chaoszában a legfénylőbb. , fiat : lux"-ot!! .. . 
Mi volt a kor nézete az eszmék jövőjéről?... Eltemetett esz- 
méknek felszínre hozatala iránt, egyes kiváló nagy alakoknak 
időről-időre való megtestesítése által, a zsidó népnek kiváló 
gyakorlati érzéke volt. Mózest és Ilyést s a legfensőbb angyalt 
megtestesülve sokszor látta már. Ha e jellemző faji vonás 
befolyást gyakorolhatott a feltámadás hitének keletkezésére, ez 
abban állott, hogy a jézusi eszmék megkötöttségének, halálos 
lethargiájának Jézus testi feltámadása által adott új lendületet. 
S hogy éppen ez által akart lendületet adni, oka nem egyéb, 
minthogy méltóbb testet és köntöst, mint az , emberek emberéé" 
volt, nem találhatott az isteni eszmének ; csak Ő vala méltó az 

ő ügyéhez, maga magához !. . Ime az eszme, melynek szolgá- 
latában áll a testi feltámadás! Eredménye csak a hirdetés foly- 
tatásának  buzgóságától lett feltételezve. S én ebben igazán 
csak egyet nem tudok felfogni. Azt, hogy mily igazságtalan- 
ságnak kellett ott történnie, hol még oly egyszerü férfiak is 
egyszerre világrenditő terveken törhetik fejük? Mekkora lehe- 
tett az ármány sötétsége, mikor a mécsek világai is csillagként 
ragyogtak ? Minő mérleget állíthatott föl bennök a történet, 
hogy annak ingadozó nyelvét egyszerre a vesztők javára tudta 
dönteni az idő, hogy feldult lelkületök kapkodása az autosug- 
gestionak éppen legmerészebb, de erélyben és bájban leggaz- 
dagabb képét, Jézusnak a sírból való kilépését tette magáévá ?? .. . 

De itt mintha hallanám az ellenvetést. Hiszen a testi fel- 
támadást lehetetlen, hogy hitték volna. Pedig ez, csak ma 
lehetetlen. Ma, mikor a költő (Hugó V.) szavainak igazát magunk 
is érezzük, hogy , midőn az ég, a mélység, a sír, az örökké- 
valóság ki van tárva előttünk, akkor voltaképpen hozzáférhe- 
tetlennek, elzártnak, elfalazottnak érezünk mindent". Ma, mikor 
tapasztalatunk tanuja, hogy a sírontuli lét birtoklása , testben" 
lehetetlen... Akkor a hivő tanitványoknak az örök rejtély ily 
megoldása, még tán fegyveres őrök mellett is kivihetőnek lát- 
szott. Sőt ők még csak az érzéki formával segithettek magukon, 
Jézus testi feltámadásával ajkukon. Pál apostolnak a feltáma- 
dás már mást jelentett. De az első hivőknek ez volt a nyilás, 
melybe gondolatuk a jövőről, behatolt. Ez a harsona, melyben 
Mesterüknek dicső hatalmu szavai, lángsugarai omlottak ki. 
5. hangsulyozhatjuk, hogy a meddő abstractiok útvesztője kész 
veszedelme s a halogatás pedig meghiusulása lett volna az 
eszmének. 

Jézusnak tehát testi feltámadását hitték, bármit higyjünk 
mi... Sietünk azonban utánna tenni, hogy e hitnek ez vagy 
más újabb és elfogadhatóbb alakjában való megszilárditásában 
már nemcsak a zsidós képzet vagy a jövőre néző spekulativ 
szellem voltak a ható tényezők. Ezek voltak első mozgató erői ! 
De azért tulfontosoknak tévedés lenne mégis ezeket tartanunk. 
Hisz a zsidós képzet csak nem lehetett mindenekfeletti tekin- 
tély, — bárha még szakitani sem tudtak vele — a zsidó vallás 
reformatorai előtt! . . A történelmi speculatio ily nagy fontossága 
pedig szintén kérdéses lehet, hiszen érezni és tudni azt, hogy 

a történelem világitásában állnak, tudni, hogy a fény, mely a 
Jézus sírja mellett rájuk esik, a történelem fénye, könnyü belátni, 
hogy ilyenkor az erő fogyni és nem fokozódni szokott, s kicsiny- 
ségünk, vagy csekélyszámu követőnk és elvbarátank tudatában 
minden igazunk mellett ,az öntudat belőlünk mind gyávát csi- 
nál s az elszántság természetes szinét halványra betegiti". 
(Shakespeare.) 

Mit mondunk tehát? Azt, hogy a zsidós képzet és a tör- 
ténelmi szerepnek eleven érzete még csak halvány körvonalai- 
ban szabták meg a feltámadás concret alakját; de a mi ennek 
benső tartalmát illeti, azt több s más tényező tette és terem- 
tette meg. 

A lelkeket égető létfentartás nemes ösztöne, a messiásságot 
lehelő mult elementaris ereje tette ezt; tette abból a fullasztó 
halál-eszmékkel terhelt atmospherából való kiszabadulási szent 
vágy, önérzeti követelmény és lelki szükség, mely legjobban 
megegyezett a világ üdvözitőjét váró kor akkori hangulatával ; 
az az erős hajlam, az a romokon tultekintő ihlettség tette, mely 
rokonszenvet tanusit mindaz iránt, a ini földfeletti, mystikus és 
szellemi; a: hivő hit naiv képzelete tette, mely a való életet 
nem birta elválasztani attól, a mi tetszélet s a világ prófétá- 
jának testéből készítette az átjárót a természeti és a szellemi 
világ közt; tette a Kelet kimerithetetlen hitbeli ihlete, mely 
elbüvöli a képzeletet, s délvidéki gondolatébresztő meleg kép- 
zelete mely eszményképeket rajzol a sír titkokat őriző falára, 
s a mely elébe vágott a történelmi fejlődésnek, s megnyitotta 
a koporsót, mely a jövőben amúgy is megnyilt volna; tette a 
szív inspiratiója, mely káprázatos látomásokban tört ki, tette 
az a lelki, kedélyi és sajátságos idegállapot, melyben születnek 
az úgynevezett telepathikus jelenségek, a távolbaérzés esetei, 
mikor a szem lát, a fül hall, s mindez csak az idegek vibra- 
tiója; tette a szokás a megjövendölt s előre leirt Messiás meg- 
állapított története iránt; tette a szivós ragaszkodás az új üdvö- 
zülés bűvös erejéhez ; tette az a viharral daczoló, a hegyeket is 
mozgatni vélő hitnek ereje, mely mindent elérhet, mindent 
legyőzhet, a mig tudása nincs; tette a szeretet, mely Jézus 
lelke vala s melylyel most tanítványai, mint lehelettel érintették 
a port; tette az a vallás, mely szemükben Krisztus megtes- 
tesülése, s a mely most támasz nélkül látszék maradni a sötét- 

ség rémlátományai előtt ; tette az a szent leborulás, mely az áhitat 
ihlettségét löveli a fölszárnyaló gondolatokba; tette a zugó 
érzéshullámokból ragyogó fényben kibontakozó feltámadásnak 
magasba törő eszméje ; tette az izgalomtól lüktető, szint és éle- 
tet, örök életet beszélő epochalis igék erőbeli emelkedése, melyek- 
ben az a test minden izében élt és vonaglott még; — — — ezek 
teremtették meg a feltámadás magasztos tényét, vagyis egyszó- 
val kifejezve az, a mi megteremtette minden népeknél, minden 
időben — a mythologiát... Igen! A bánatnak, a megdöbbe- 
nésnek, a félelemnek, a resignationak s minden más érzelemnek 
és indulatnak elejébe lépett a hitnek angyala s lett átalakulás, 
következtek a meglepetések!... A kit, látni többé nem, csak 
érezni lehetett, ki oly szívhez szólóan tudta beszéltetni a ter- 
mészetet s ki által hallgatóiban addig nem sejtett lelki erők 
támadtak föl, Jézus, az érzékeny lelkek ama sajátságos ter- 
mészeténél fogva, hogy ezek rendszerint előteremtik és kivetitik 
mindazokat a képzeteket, melyeknek fogalma az elmébe került, 
mint egy tükörbeli alak, a hit balzsamos kertjében, a szívben, 
szeretet dicsfényétől körülsugározva, s az élet szinétől övezve 
— képzeletök előtt — megjelent. Néma volt a kőkoporsó, hogy 
hangot ejtsen a sír titkai felől, hol porban fekszik, a ki égre 
méltó, de csak annál hangosabban beszélt a lelköket átkarolva 
tartó istenhit. Sziveikben, melylyel oly közel valának Jézushoz, 
már addig is benn mozgott a Megváltó leendő föltámadása ; de 
most a rideg valóság kietlen helyén, a multak avarjából támadt 
visszhangoknál csak új hatást éreznek lelkökre szállani s az 
addig is nyilvánulni törekvő gondolat új erőben nyer kifejlődést, 
valóban testet ölt... Hang esendűl a ködlepte mélyben, a 
kebelben a Messiásról; új érzés fakad a szív bensejében a 
keresztről, s az igazság csatamezejéről, hol a legnagyobb baj- 
nokok szoktak elvérzeni; lecsúszik a fátyol a próféták láng- 
pallósáról, mely ügytársukért mindig kész lesujtani; lángot vet, 
mi eddig lassu tűz gyanánt pislogott; fényre a megsejtett jövő 
a SZÍV aknáiból, az élet álma átolvad a nagy álomtalanságba; 
megjelen egy kép az élet keretéből kitépve ; reményök a sírról 
nő, tengerhabként duzzad föl, föl a magasságba; új haladást 
Vesz a megszakadt út az ideálok felé, fölzendül a sirkert, hol 
a szellemi kovász meg nem rothadhat, mert a meddő százév 
történelmét már is ragyogó eseménynyé avatta; s kihez oda 

valának füzve a vérnek és szeretetnek, az életnek és halálnak, 
három év küzdelmeinek s évszázak nemzeti aspiratióinak min- 
den hatalmával, annak alakja e behatások alatt érzékszerveik 
elé állt; a régi vágy jövőbe érző profetiával telt meg; a  szel- 
lemi és lelki egységnek, Jézus közellétének és visszajövetelének 
köteléke közöttük feltámadott. S aztán Krisztus élt; élt bennök, 
mint hit és szeretet. Feltámadott; feltámadott bennök, mint 
sugallat és kijelentés, egész lényöket átható enthusiasimus. S 
ezek által lőn ,élet és feltámadás" — a mint igérte. S ugyan- 
csak ezek által lett a visszatért, a megjelent, a meg nem rot- 
hadott, a halálon győző, testileg nehány boldog szemnek fel- 
támadott Krisztus, a mint az első hivők kezdetleges, homályos 
hite, majd pedig a görög szellem befolyása alkotá. 

Csodák sohasem történtek!... De azért csodákat mindig 
látott és mindig lát a hivő képzelet. . . 

Csodálkozzunk-e mi, hogy a véráztatta mezőből a termé- 
kenység gazdag kalászai termettek elő?... Csodálkozzunk-e, 
hogy a kegyességnek és a kegyeletnek nemes alakjai előtt, 
mikor felvetődött a sírnak rejtélye, talánya, — a szunyadó ösztön, 
s a szerető rajongás, mely tullobogja a számitó gondolato- 
kat, lelkök elé rajzolt óhajtásaiknak megfelelő új lelki láto- 
mást? ... Csodálkozzunk-e, hogy annál a sírnál, hol az igazság 
szelleme virraszt, a lélek ott mintegy fölolvad az igazság bűbájá- 
ban s elmerűlve benne csak, egyedül csak érezni tud, mintegy 
mély álmon által? Csodálkozzunk-e, hogy a Messiás föltáma- 
dása, mely mindenek fölött tisztázott kérdés volt a zsidó föl- 
fogás előtt elméletben, im? a tanitványok által tisztázva lett a 
gyakorlatban is? S a dolgok valósága ennek körvonala szerint 
jutott érvényre ? . . . Csodálkozzunk-e, hogy a feltámadás hite 
egy kezdetleges alakban — a babonás alakban — nyer kifej- 
lődést, mikor az utód még ma is a legendák arany szálaiból 
fon szemfedőt hőse koporsójára ? . . . Csodálkozzunk-e, hogy az 
az elemi igazság, hogy a sír mélyén holt bizonyossággal csak 
por és hamu van, földi takarója annak, a mi nem por, a leg- 
csodálatosabb átalakulások egyikén megy által; mikor oly ter- 
mészetes, hogy a Jézus, kinek élete új élet volt nekik, élet- 
erejénél fogva bennök csirákat hajt ? . . . Csodálkozzunk-e, hogy 
e hít lett a gyúpontja az evangeliumnak, mikor tudjuk, hogy 
bizony , hiábavaló" lett volna az apostolok minden prédikálása, ha 

közöttük és bennök valóban nem támadnak föl a krisztusi holt 
eszmék ? . . . Csodálkozzunk-e, hogy a ki életében már meg- 
halt a bűnnek, a legborzasztóbb halálnak számára, az bekö- 
vetkezett halálában is élni és föltámadni látszék az élet nagy 
czéljának elérésére; s ki életével és cselekedeteivel beszélte ki 
örök időkre szóló tanait, az most ,tanai"-val s halálával meg- 
nyitja az új élet kezdetét s hirűl adja a halhatatlanságot ? . . . 
Csodálkozzunk-e, hogy Jézus halála miatti reményvesztett hely- 
zetből kivezető útat a feltámadás nyit, s ennek a szeretet ad 
lelket? .. Szóval csodálkozzunk-e egy tényen, melyet fájó lelkek 
Jézus sírjába rebegtek, s mely azután és azóta többször ismét- 


lődhetett, s több alakot öltött; de a mely — tudjuk — nem 
annyira a sírból kifelé, hanem a sírba befelé folyt le?! ... 


Nem! Nem !.. 

De nem is a csodás vonások bámulatában, a legenda ész- 
felettiségében van a feltámadás mindig igaz hitének jelentő- 
sége! Különben rajta, mint olyanon telnék be az ó-testamentumi 
rege igaza: hogy a hitigazság az egyszer elhagyott és túlhala- 
dott álláspontra akaró visszatérésben érzés és értelem nélküli 
bálványnyá változik. Nem ebben a gyermekkori értelmezésben 
találom én föl a hitnek jelentőségét. Hanem abban, hogy Bun- 
sennel ,a semita gondolatot a Japhet nyelvére leforditva", — 
Jézus sírjából, mint szentek szentjéből látjuk lelkünk halha- 
tatlanságának igazságát, felhőből feslő alakként, ragyogó sugár- 
ral kijönni. Van abban e hitnek jelentősége, hogy a mythikus 
keretből halad elé világossá lett emberi ezélunk. Van abban, 
hogy az erkölcsi törvény legfőbb parancsa szerint nekünk is, 
mindnyájunknak folytonosan fel kell támadnunk új emberi 
életre. Van abban, hogyha már követeltetik a tökéletes jónak, 
szépnek és igaznak követése, már pedig Kant korszakalkotó 
munkásságának nagy eredménye szerint követeltetik: akkor 
szükséges, hogy végtelen progressusban közeledhessünk ahhoz ; 
ez a végtelen progressus pedig csakis végnélküli időben kép- 
zelhető el, minek következtében személyiségünk létének is idő- 
ben végtelennek kell lennie. Van abban e hitnek jelentősége, 
hogy a mint egy jeles bölcsész (Böhm K.) is, az ismeret biro- 
dalmában is megtalálta: ,a kielégedés problemája az ember 


végezéljának kutatására vezet, mely a halhatatlanság gondo- 
latába szakad" , , , 

Ezekben van a feltámadás ősrégi hitének mai jelentősége. 
5 nekem ez a hit a fennebbiekben látható logikai kapcsola- 
tának, valamint keletkezhetése lélektani lehetőségének magya- 
rázatában és jelentőségében több és magasztosabb minden phan- 
tastikus hitnél. Több, mert így benne igazán látom a vallás 
gyakorlati értékének kezdetét, az én halhatatlanságomnak is 
kezességét. Magasztosabb, mert ez alakban benne lappang az 
élet összes reményeinek, s az ég mélységeibe is beható szere- 


b... .. 


ÖLÖNY VILMOS: 
Bö 9k AVA 


Megnyitó beszéd 


Dr. Martineau születésének 100-dik évfordulója alkalmából." 


Dr. Martineau Jakab nagy szellemével az emlékezet vilá- 
gánál foglalkozni gyültünk egybe ez uttal az ő születésének 
100-dik évfordulója alkalmából. S kiváló örömömre szolgál, hogy 
papnevelő intézetünk által rendezett ez ünnepélyt én nyithatom 
meg, a ki szintén szerencsés voltam, 1859-ben, a mikor Lon- 
donban voltam, Angliának az újabb korban e kimagasló böl- 
csészét s az angol unitárius egyháznak egy félszázadon át szellemi 
vezérét személyesen is megismerni. Elevenen emlékszem, mily 
szivesen fogadott családjával együtt, a mikor házába beléptem 
s mint magyarországi unitárius egyházunkból néhai Buzogány 
Áron barátommal akkor első kiküldöttei, nála bemutatkoztunk. 
Hallottam őt mint lelkészt egyházi beszédet s mint tanárt elő- 
adást tartani s ma is kedves emlékül őrzöm könyveim között 
, Studies of Christianityc (Tanulmányok a kereszténységről) 
czimü müvét, a melylyel elbucsuzásomkor megajándékozott s a 
melyből egy tanulmánya: ,A keresztény hit öt pontja" eczimmel 
közelebbről anyanyelvünkön is megjelent s közkézen forog. 

Mindezek a kedves emlékek ez ünnepélyen megújulnak 
lelkemben s a mint mondám, örömömre szolgál, hogy ez ünne- 
pélyhez nehány szóval én is hozzá járulhatok. A mi ünnepé- 
lyünk, természetesen, nem lehet oly fényes és széleskörü, mint 
a minővel angol és amerikai testvéreink megünnepelték a Dr. 
Martineau születésének 100-dik évfordulóját. Mert az ő nagy 
szellemének fényözönéből hozzánk talán csak tört sugarak jut- 
hattak el. De mulasztást követnénk el, ha e tört sugarakat is 
nem fognók fel s ha gyenge mécsvilágnál és szükebb körben 
is nem áldoznánk a nagy férfiu emlékének, a mint ezt hazánk- 


" A papnevelő intézet által rendezett ünepélyen 1905. jun, 

ban még budapesti Dávid F. egyletünk tett meg a mult hóban, 
a mely ünnepélyen szerencsés voltam szintén jelen lenni. 

Nem az én feladatom ez ünnepélyen Dr. Martineaut mél- 
tatni. Ezt mindjárt megfogja tenni papnevelő intézetünk érde- 
mes dekánja, a ki erre nálamnál annyival hivatottabb, mert ő 
nemcsak hogy ismerte, hanem évekig ült a nagy mester lábai- 

nál, hallgatta ETÓRGÁSAT s részben jelen állásában is arra van 
utalva, hogy a Dr. Martineau bölcsészeti és erkölcsi elveivel 
is behatóan foglalkozzék s azokat papnevelő intézetünk növen- 
dékeivel is megismertetve, egyházunk közkincsévé tegye. Részem- 
ről legyen elég az Önök figyelmét a dekán úr felolvasára fel- 
hivni s egyszersmind arra inteni, hogy igyekezzenek az angol 
nyelvet megtanulni, mert mi unitáriusok gazdagabb forrást, a 
honnan lelkünk szomját kielégithessük, nem találunk, mint 
angol és amerikai testvéreinknél s ezek között különösen a Dr. 
Martineau műveiben. A hogy ő a hozzá hasonló nagy szelle- 
mekkel, mint a minő volt Channing is, a kereszténységet föl- 
fogja és értelmezi, az az alap, a melyen egyedül lehet, ha. lehet 
valaha azt az igaz katholikus azaz közönséges egyházat fel- 
épiteni, a melynek szegletköve az Ur Jézus Krisztus, a mely 
nem lévén hitezikkekhez kötve, az emberek benne különböző 
hitnézeteik mellett is, mint ugyanazon egy Atya gyermekei, 
testvéreknek érezhetik s kell is hogy érezzék magokat. 

E tekintetben Martineau odáig ment, hogy élete vége felé 
még az unitárius egyház elnevezése ellen is kifogása volt, nem 
mintha megszünt volna unitárius lenni, hanem mivel szerinte sem 
az unitárizmus, sem más theologiai iskola nem tehető a ker. egyház 
alapjául. Az az uralkodó nézet, hogy az egyháznak az értelmi 
gondolkozás által meghatározott formákon kell nyugodni, sze- 
rinte, elhomályositása az eredeti keresztény eszmének és hogy 
ez a nézet mindenik vallásfelekezethez való tartozandóságot oly 
feltételekhez kötötte, a melyeket Krisztus nem ismert s teljes 
ellentétben állanak azokkal az elvekkel, a melyeket Krisztus e 
végre lefektetett. Martineaunak ezt a felfogását egy időben oly ke- 
véssé értették meg, hogy jóllehet ő korának egyik legélesebb 
elméjü theologusá volt, a ki minden kérdésnél határozott állás- 
pontot foglalt el, mégis sokan ingadozó és tétovázó gondolkozónak 
tartották, a ki nem tulajdonit semmi fontosságot a határozott 
theologiai felfogásoknak. Bizonyára, most sincs szükség rá, hogy 

Martineauval szemben nyilvánult "ezt a félreértést eloszlatni 
igyekezzünk. Magától eloszlik ez. Mert senki sem helyezett oly 
nagy sulyt a kérdések tiszta felfogására és megértésére és senki 
sem munkált erre komolyabban, mint Martineau; de ő belátta, 
hogy a gondolatnak leghatározottabb és minden kételyen felül 
álló formái is alá vannak vetve az átalakulásnak, a módosulás- 
nak az emberiség haladásával s mig a theologiai rendszerek 
feltünnek és elenyésznek, a ker. vallás szellemi jellemvonásai 
érintetlen maradnak. Pál apostol szavaival élve, az ismeret 
eltünik, de a hit és szeretet megmaradnak. 

A hitezikkekre nézve elfoglalt álláspontja szolgáltathatott 
okot egy más félreértésre is Martineauval szemben, t. i. hogy 
ő minden positiv hit nélkül, csupán a megszoritó korlátok eltá- 
volitását elégnek tartotta volna arra, hogy ily módon egy egy- 
házat lehessen formálni. K félreértés eloszlatására saját szavait 
idézem: , Senki sem veti meg annyira, mint én azt a felfogást, 
hogy állítsunk egy egyházat tisztán ,a szabad vizsgálódás" alap- 
jára. Senki nálamnál mélyebben nem érzi, hogy minden kegyes 
életnek első ténye és minden keresztény egyesülésnek elenged- 
hetetlen feltétele önakaratunknak zabolázása. Azonban az indi- 
vidualismus elleni tiltakozásnak két módja van. Megteheted ezt 
velem szemben úgy, hogy kézen fogva vezetsz vissza engem 
magaddal a vitatkozás boszus küzdteréről az isteni közösség 
benső összhangjába, a hol a lélek és lélek közötti különbségek 
sérelem nélkül elenyésznek és egyikünk lelke nem kell hogy 
a másiknak, hanem csak Istennek rendelje alá magát mindkettő. 
Vagy a dolgok dogmatikai üstökébe markolva, megkisérelheted, 
hogy egyéni hitemben megszégyenitve, a te individualismusod- 
ban visszavonulást ajánlj nekem, ha abban jól találhatom maga- 
mat, de ha nem, legyek elkészülve az én individualismusomat 
megsiratni és az emberiség gonoszsága felett elmélkedni. Az 
utóbbi az önbíráskodás útja, a mely által a gyöngébb indivi- 
dualitások az erősebb által egyszerüen elnyomatnak s egyik 
sem emelkedhetik magasabb légkörbe. Az előbbi előttem az 
Isten saját szelleme által jelölt útnak látszik, a mely által a 
mi elfogult gondolkozásunkból kiragadva az élő testvériségbe 
vonz. Vallási egyesülést nem lehet úgy létrehozni, mint egy 
vasuti kiegyezést üzleti számítások alapján, hanem a külön- 
böző gondolatoknak a mindent felfogó kegyesség egy bizonyos 

medrébe való önkéntes elmerülés által." Ehez képest Martineau 
egy egyházat így határozott meg : 

, A keresztény vallás egy istemi kijelentés az embereket öntu- 
datos egyességbe hozm a Legszentebbel, a fiu által az Atyával : egy 
egyház egy arra a végre szolgáló intézmény, hogy a kik magokat 
keresztényeknek tartják, a bűnnek meghalmi s jóságbam és szeretetben 
föltámadmi segítse a Tökéletes Akaratnak való magok alárendelése 
által" . 

De a mint mondám, nem az én feladatom ez ünnepélyen 
Dr. Martineaut méltatni. Ezzel tehát a mai ünnepélyt meg- 
nyitva, a szót ezennel át is adom tisztelendő dr. Boros György 
dekán úrnak. 


FERENCZ JÓZSEF. 


Keresztény Magvető 1905. 18 


Dr. Martineau Jakab emlékezete. 


1805—1905. 


Kettő hiján harmincz éve, egy magyar ifju, mérhetlen 
London tömkelegében kereste az iránytűt, mely a hittudomány 
nagy tengerén révparthoz juttatná ! A világ leggazdagabb könyv- 
tára (British muzeum) közelében, nehány négyzetkilométernyi 
tér nyugati oldalán, fölismerte az Alma Mater egyszerüen komoly, 
s keleti éghez szokottnak, hideg és komor homlokát. De mintha 
nem ez lett volna a központ, hová ajánló levele szólott, még 
kisebbet keresett a nagy Mindenben. Három fehér kőlépcső 
vezetett ahoz is, mint az egész sorban mindenikhez, mégis az 
idegen ifjut itt fogta el az a szent félelem, a melyet nagy 
templomok merész ívei alatt érez, mikor a hatalmas orgona 
megszólal ; mély erdő ölében, midőn a nyári hő miatt még a 
bokor kis dalosa is néma. 

Midőn a cezélul tűzött legmagasabb csúcsra fölérünk, bár- 
mily rövid az ott időzésünk, nem tudjuk feledni, hogy az Olym- 
pus az istenek lakozási helye. 

Sokszor, s talán mindig inkább meghat, s még meg is 
rettent, ha, midőn a nagy Jupiter haragos tekintetét keressük, 
a szelid angyal vagy a gyöngéd Jézus édes mosolyával talál- 
kozunk. Inkább örvendenénk a zajnak, mert a magasztos esönd- 
ben nem tudjuk eltitkolni reszkető szivünk nyugtalan dobogását ! 

Dr. Martineau ma is úgy áll előttünk, kik lábainál szent 
álmélkodással ültünk, mint egy hatalmas kolosszus, melynek 
alakját a görög művész átlátszónak hitt, mert tiszta, tökéletes 
fehér márványból metszette, s a melynek szemei előtt nem 
tudunk mozdulni, mert bűvkörébe annyira bevont, mint az a ki 
az élet kiapadhatlan forrásából hinti ránk a világosság káprá- 
zatos szikráit. 

Pedig Martincau az érintkezésben meglepően egyszerü, S 
hihetetlenül gyöngéd volt. Midőn házánál vendégűl volt a tanit- 
vány vagy az ismerős, a figyelemben, a fölszolgálásban, a kedé- 
lyes társalgásban túltett leányain, a már 73 éves öreg úr. Ha 
a legtávolabbról jött idegenhez, a magyar ifjuhoz is a régi 
Ismerős hangján szólott, nemcsak azért tehette, mivel már Ssoka- 
kat ismert közülök, kiktől bőven hallhatott az egyházi életről, 
a nemzeti politikáról, hanem azért is, mert ő minden ismeretét 

első forrásból merítette. Magyarország és a Kelet politikai 
helyzetét jobban ismerte sok angol kormányférfiunál s az uni- 
tárius vallás történelmi rugóit és viszontagsága okait alaposab- 
ban, jogait helyesebben tudta magyarázni, mint a szakférfiak 
egész serege. 

Most 28 éve, 1877 őszén, mint ember és mint férj nagy 
próbára volt téve. Ifjukori ábrándja, ötven évig élettársa, ment- 
hetlen beteg volt. A nagyság a megpróbáltatás perezeiben nyil- 
vánul teljes erejében. Martineau a szenvedő férj, a bánatos özvegy 
nagyobb volt a pap és bölcsész Martineaunál, mert a hivő nagy 
reménységével, s a bölcs megadásával viselte. Nején már több 
év óta észlelhető volt a lelki erő hanyatlása, most kétségtelen 
jelekkel igazolva ez elkerülhetlen katastrofa, ,és nekünk — írja 
a nemes szivü férj — csak az a fájdalmas kötelesség marad, 
hogy enyhitsük a szenvedést, mindennel valamit a szeretet és 
gond előteremthet". (II. 86.) Ezzei csaknem egyidejüleg már 
önmagát is készíti a távozó élettárs útjára : , Nagyon igaz, hogy 
a mindent elboritó sötétség közeledik felém, már szempilláim 
körül borong és a vonakodás nem sokáig tarthat vissza enge- 
met... A mi szent kötelességünk most csak abból áll, hogy 
hanyatló lépéseit irányítsuk oda, a hol puha füvet és nyiló virá- 
got találhatunk számára, s hogy enyhitsük az utolsó ölelést a 
bizalom és szeretet benső gyöngédségével. Csak rövid ideig 
tartó elválás. A kivándorlók hajóját utánam is nemsokára elkül- 
dik, s erősen hiszem, a sok szomoru tapasztalat mellett is, ama 
más országban, abban az égiben, magasabb rendü munka fog 
ránk várni (II. 37.)., Jobb viselni, mint másra hagyni az egye- 
düliség fájdalmát. En igyekezni fogok készen tartani szivemet 
az önmegadásra és bíztatom a viszonttalálkozásra". 

November 9-én bekövetkezett a megválás. A résztvevő 
szív érezte, mert az erősnek és tűrelmesnek mutatkozó férj 
arczából, mozdulatából, még lépéseiből is kiolvasta, mily sokat 
veszitett, a ki a kezdő ifju eszményét s a hanyatló férfi egész 
életének hű társát veszítette el. 

A munkában nem volt szűnet, sőt éppen ahoz folyamodott 
vigasztalásért, s mi ismét egy újabb nagy talánynyal állottunk 
szemben, a mely most már a kegyelet érzelmével vegyitette a 
tiszteletteljes bámulatot. ; : 

Magas, sugár alakja, a mely bár méretben valamivel kisebb, 
de szabásban nagyon hasonlitott a mi Brassainkéhoz, kissé 
meg volt hajolva, ámbár soha sem annyira, mint a mi bölcsünké. 
Martineau hódolt a 18-ik száz szokásának, mi ellen Brassai a 
hosszu szakálla! tüntetett. Martineau haja dús s e miatt soha 
sem olyan hosszu, mint a Brassaié, homloka nagyon hasonló, 
de mélázó, szeme jóval tágabb nyilásu. Martineaunak a szó- 
noklás életkenyere, mitől Brassai, mikor tehette, mindig tar- 
tózkodott. 

18" 

A Martineau előadása egyenletes, sem a hév, sem a harag 
nem ragadja kitörésre. A. tizenöt-husz tanitvány közelsége, s 
nőtanitványok gyakori jelenléte fölöslegessé tette, sőt gátolta 
az erős hangot. Midőn az előadást megkezdette, fölséges hom- 
loka, mint a kék tenger fölött kiálló szikla, ha villám czikázik 
ajta, áhítatot és szent borzongást keltő erővel szórta szét azo- 
kat a fénysugarakat, a melyek nem kivülről verődtek rá, hanem 
lelke mérhetlen tengeréből áradtak szét. 

Az a 45 percz némelykor az örökkévalóság volt. Azok a gyö- 
nyörüen szerkesztett, szépséges mondatok egy-egy kijelentés isteni 
igazságokról, mert hisz mindig az Istent mutatták a természet- 
ben is, a kijelentés könyveiben is, az emberi lélekben is. Senki 
sem volt nagyobb mestere a szónak. Ot bámulni kellett min- 
denkinek, követni nem lehetett senkinek. Folyton a poesis határ: 
szélén csapongó philosophiai nyelve, tanitványait és idegeneket 
csábitóan vonzott, de valahányan megtanulni és utánozni kisé- 
relték, hajótörést szenvedtek. Mint ama názáretiről, róla is el 
kellett mondani, soha ember így nem beszélt, s a hallgatóság 
nagy része kénytelen lett volna megelégedni az álmélkodással, 
ha nem lettek volna apostolokká tanitványai, a kik nemcsak 
az ifjui évekből, ajándékképpen kapott egy-kettőt, hanem 
életök főbb részét is ott tölthették oldala mellett, szent tár- 
saságában. 

Nem a tanítvány elragadtatása alkalmazta rá a , szent" 
jelzőt, hanem egy kivül álló kritikus bölcsész, miután megis- 
merte életét, gondolkozását és alkotásait. 

Az ő társaságához csak a Sokratesé, vagy a Platóé, vagy 
a Jézusé hasonlított. A mikor sétált az erdő fáis a rét liliomai 
között, akkor sem vált meg tőle aza nagy mester, a kit szent- 
nek neveztek. Mindenbe, valamiről szólott, bele lehelte a töké- 
letesitő lelket. Mint a Jézus beszédeitől a mezei liliomok, a 
fügelák s a mustármag és a buzaszem, úgy az övétől is minden 
új szellemet, új értéket, ihletet nyert, a mi tanitott s hatott. 
De nem szabad elmerülnöm a Martineau személyes hatása és 
bűbája áradatában. Az igénytelen tanitvány, kit a kimondhatlan 
hála kötelez a szólásra, csak azért vette magának a bátorságot, 
hogy a nagy férfi otthona, házias lénye és személyes vonásai 
körül mulatozzon, mert remélte, hogy az az emlék, a melyet 
1860- -1885-ig csaknem szakadatlan láneczolatban következő 
mágYAs unitárius volt tanitványok táplálnak dr. Martineauról, leg- 
KEETg gát E kapocsnak, hogy közelébe hozza s némileg a 
sz ÖAGTHBA LA ezt az idegen nevet a magyar közönségnek. 

; j8 artineau család franczia eredetü. Az a pusztitó reactio, 
smoeskk] JEGGTÉLTÉSZÉY e S e e a XVIL-iktől elégtételt 
ményezte. A legjobb. EGE a) Ttölé ségesobt etési kát 
ltek idezett ee ádok, egte jetségesebb tagjai mene- 

genbe. Iggy kis roskatag hajó Angliába szállította 

Martineau Gastont, az angol Martineauk ősét, úgy szintén Pierre 
Mariát, a ki 1698-ban neje lett. Londonban szálltak meg, de 
Norwichben települtek le. Itt a család jó hirnevét megalapi- 
tották az egymást követő kitünő orvosok, jeles és jellemes 
kereskedők és gyárosok. A menekülő egyik dédunokája, Martineau 
Tamás és neje Rankin Elisabeth nyolcz szép és derék gyermekkel 
növelték a családot. A hatodik, Harriet 1802-ben született. E 
nagy tehetségű és kedves leány az irodalomban oly kiváló helyet 
foglalt el, hogy a bölcsész életrajzirói nem szólhatnak a három 
évvel ifjabb testvérről, a Hariet megemlítése nélkül, mert a 
család tagjait jellemző szellemi erő és irói tehetség e kettőben 
jutott tetőpontra. Martineau Jakab 1805-ben ápril 21.-én szü- 
letett. A nyolcz testvér, négy fiu, négy leány, mindenike kivá- 
lóan érvényesült az életben. Két leány orvos neje lett s ezzel 
biztosították a családi traditio tovább folytatását, egyik leány, 
Harriet iró és mint ilyen Amerikában a legkiválóbb irók tár- 
saságának központja, a negyedik nevelő intézetet alapitott 
és vezetett sok évig. Fivérei Birmingham vezérférfiai, kettő közü- 
lök huzamos ideig polgármester, egyiket a király lovagságra 
emelte. 

Jakab lett — egyik életrajzírója kifejezése szerint — Juda 
ezen nemzetségének — oroszlánja. 

Leghosszabb élet jutott Jakabnak, mert egy pár hónap 
hiján betöltötte volt a 95-öt 1900. jan. 11-én, midőn ő is elköl- 
tözött a többi megdicsőült lélek társaságába. 

Az életrajz iró a szülők lelki világát, a családi környeze- 
tet s a gyermekkori tanitókat tanulmányozza, hogy megérthesse 
hősének egész lényét és leplezetlenül lássa, a mennyiben látni 
lehet, hogyan nő a mustármag terebélyes fává, a cserbokor 
megingathatlan szilárd törzszsé. 

Az apáról Harriet azt irja : , inkább gyöngéd és erkölcsileg 
finom, hogysem önmagának követelő. . . . A legönzetlenebb em- 
ber, ki sohasem beszélt saját érzelmeiről s mindig a másokéra 
volt figyelemmel. . . . Mindenkihez szíves. Soha sem terhelt 
mást és minden jót megtett másokért, a mit csak tehetett". Az 
anya jelleme és tehetsége — Hariet szerint — fölül állott a 
középszerün. A család vezetésében ő vitte a főszerepet. Gyer- 
mekeit jól szoktatta, erkölcsösségben nevelte és csillogó szép 
beszédével jóra lelkesítette". / 

Dr. Martineau következőleg emlékezik anyjára: . Ertelme 
tiszta, akarata szilárd, melyet nem lehetett elterelni kötelessé- 
gétől; de mihelyt egyszer tisztában volt ezzel és útba igazitotta 
a munkát, gyöngéd szeretete kiapadhatlan volt. Arczáról és 
lelkes szavaiból kisugárzott jelleme... Egy igazi és gyöngéd 
szivü anya, egy ritka tehetségü nemes és bölcs nő volt". (Drum- 
mond és Upton I. 2 sz.) 

A családban puritán vallásos szellem uralkodott. Az ott- 

hon imaház volt, mint akkor nemcsak " Angliában, hanem ná- 
lunk is legtöbb. 

Érdekes adat maradt emlékben dr. Martineauról a gyer- 
mekévekből. Az anya egy este elment a templomba s a gyer- 
mekeknek meghagyta, hogy az alatt olvassák a bibliát. Haza- 
térve kérdezte Jakabtól, mit olvasott. Ezsaiást. Felelt a fiu. 
, Nem, te nem tudtad elolvasni az egész Ezsaiást". , Elolvastam 
anyám, csakhogy kiugrottam a mi nonsens" . 

Ebben a kedves családi jelenetben sok van mondva. A 
család presbyterianus protestáns család volt, a mi azt teszi, 
hogy a biblia volt a fő és mindent magába foglaló kézikönyve 
a hittannak s a vallásos buzgóságnak is. A biblia nemcsak a 
családban, hanem a szószéken is absolut tekintély és minden 
fölött uralkodó hatalom. Az anya odaadó ragaszkodása kifejezi 
a helyzet tényleges állapotát. A gyermek egyszerü s mégis 
meglepő feleletében benne lappang az a születő erő, a mely 
később a férfit is, éppen mint a kort egészen átalakitotta s a 
bibliáról teljesen új és józanabb, vagy talán jobb lesz így fejezni 
ki: az emberi értelemnek s a hitéletnek is megfelelőbb föl- 
fogást teremtett. 

Martineau több izben tett hálás emlitést volt tanitói, s 
illetőleg tanárai jelességéről. A szülőhely, Norwich. Sok jeles 
embernek volt iskolája. Martineau 14 éves koráig tanult itt. 
Két évig Bristolban a Carpenter Lant magániskolájában volt. 
A legfogékonyabb és így egészen irányitó időszak az ifjui élet- 


ben. , Oly erős befolyást gyakorolt rám ez az időszak — irja 
1841-ben -— annyira határozottan megadta lelkemnek és sor- 


somnak az irányát, hogy mindig úgy nézem, mint mostani éle- 
tem kezdetét, a mely azt az érzést ébreszti bennem, mintha 
életem itt kezdődnék, s mintha az életemnek nem lett volna 
gyermekkora. . . A mély erkölcsi érzés volt a tanitónak (Carpen- 
ter Lant) egész lelkének s még vallásos hajlamainak is irányitó 
ereje. Soha senkiben sem láttam a kötelesség eszméjét és helyes 
érzetét, oly nagy tiszteletben mint nála". (I. 19.) 

Martineaunak ekkor már meg volt jelölve életiránya. Apja 
azt akarta, hogy mérnökségre készüljön s az iskolában a klassi- 
kusok mellett a számtant, természetrajzot ós vegytant kellett szor- 
galommal tanulnia. A szakpályára Derbyben készült egy évig 
de a bristoli befolyás már eldöntötte volt sorsát. Khez hozzá 
járult a derby-i papnak, (Turner Henrik) ennek , a legtisztább, 
legigazabb és legodaadóbb embernek" "a befolyása. Bizonynyal 
elősegitette az az ismeretség is, melynek hét év mulva házas- 
ság lett az eredménye. Atyja intette, figyelmeztette azon sze- 
kenyes PÁLYa (háttányáln, de miután meggyőződött, hogy elha- 
arozása tiszta, őszinte és komoly, hozzájárult s a theologiai 
nevelés költségeit magára vállalta. 

1822-ben lépett Yorkban a hittani intézetbe: Manchester 

Collegeba, abba, a melyet később Londonban oly nevezetessé 
tett. Az angol unitáriusság. történelme s Martineau pályája 
körében rendkivül nevezetes helyet foglal el Manchester Col- 
lege; a mit előttünk az tesz fontossá, hogy a magyarországi uni- 
táriusok ebben találtak otthonukra, itt kötötték azt a barátsá- 
got, a mely a hitrokonság magas rendű mozgató erőit, a sze- 
mélyes barátság, az érzelmek közlése, a külömböző éghajlat és 
elütő faj talajában szőtt jellemvonások megismerésével és elsa- 
játitásával — edzette meg. 

A tanintézet változatos történelmében, az angol unitárius 
hivők nehéz küzdelmeiben, a tanuló gyakran ismer az erdélyi 
és magyarországiakéval azonos vonásokra, s mihelyt a törté- 
nelmi hátteret is megnyeri, az erős munkát, türelmet és szen- 
vedést követelő jelen — már olyan alapra épithető a jövő közös 
hittemploma, a melyben mindenki biztonságban érezi magát. 

Az angol unitáriusok történelmének második időszaka 
csaknem teljesen összeesik a Martineau-család idejével. 1662- 
ben kisérletet tesz Erzsébet királyné, hogy az istentiszteletet 
egyformásitsa, s kiadja a rendeletet, mely , conformitást" köve- 
tel minden paptól, minden templomban és egyszersmind esküt 
az anglikán egyház 39 tételére. A kisérlet nem sikerült. Több 
száz pap megtagadta az aláirást és conformálást, s ezzel kivál- 
tak, a most már hatalmas egyházakat alkotó nonconformisták 
és non-subseriberek. Nem közönséges vállalkozás volt, mert 
minden rendü és rangu papi emberre, minden tanárra és tani- 
tóra, még ha magánházban tanitott is, ha nem irta alá a nyi- 
latkozatot, első izben három hónapi fogságbüntetést mértek s 
minden ismétlő esetben ugyanannyit és azon felül meg öt font 
sterlinget (125 kor.). 

A nonconformisták, más néven dissenterek, nem állottak 
meg félúton. Minden vészszel szembeszállva, egyházakat ala- 
pitottak, mert , fölébredt a mártir-szellem, a kötelességhez való 
hű ragaszkodás, a mely az angolokat oly sokszor vezette győ- 
zelemre nagy nehézségek és veszedelmek közepett". ( Manches- 
ter College 1843. 44). 

A szűkebb keretben mozgó tanintézetek nem tudták kivinni 
azt, a mit az egyházak elértek. Az egyetemeket már 1581- 
ben elzárták a katholikusok és protestánsok elől. A XVII-ik 
százban még szűkebb körre vonták az engedélyt s sulyosabbá 
tették a föltételeket. Ezen is segitettek. Magán intézeteket szer- 
veztek s külföldre küldötték a felsőbb tudományokra törekvő 
ifjuságot. 1670—1757-ig ilyen magán intézetekben tanultak azok, 
a kiknek számára 1757-ben alapitották a Warrington Akadé- 
miát ,általában az irodalom szolgálatára és hogy megfelelő 
bátoritást adjon azoknak, a kik a papi pályára szánták mago- 
kat". Ebben az intézetben még anglikán papok is tanittatták 
fiaikat, oly kitünő hire volt. A Warrington akademia szerepét 

1783-ban egy hasonló szervezetű intézet átvette Manchester 
rárosban. Innen származik a név: Manchester College. Am az 
intézet nem maradt Manchesterben, mert 1803-ban Yorkba tele- 
pitették, 1840-ben ismét visszahozták Manchesterbe, 1853-ban 
Londonba, s végül 1889-ben mostani állandó helyére, saját 
épületébe, Oxfordba. 

Martineau tanulói élete az intézet yorki idejére esik S 
1822-től 1827-ig terjed. Nemcsak theologiát, hanem klassiku- 
sokat, természettudományokat és irodalmat tanitottak, hogy az 
egyetemi készültséget teljesen megadják. Miután a XIX-ik száz 
sok más dologban megtörte a econservativismust s a dissenter 
tanulók is bebocsátást nyertek egyik-másik egyetemre, a lon- 
doni időszak alatt Manchester Collegeban csak theologiai és 
philosophiai tárgyakat tanultak. 

A Martineau tanárai, saját lelkes nyilatkozata szerint nagy 
buzgalmu és rendkivül kegyes életü emberek voltak, kiknek 
lelki gondja alatt megnyert mindent, a mire tudományszomjas 
lelke óhajtozott. 

1827 őszén a 22 éves Martineau készen volt a papi pályára, 
de egy évig tanító lett Carpenter Lant iskolájában Bristolban. 
A következő év tavaszán meghivták papnak Dublinbe (Irland), 
s ott megkezdette a papi működését szeptemberben. A még 
csak 23 éves ifjunak minden tette s minden lépése élénk nyo- 
mot hagy hátra. A csaknem hetven évre terjedő óriási nagy- 
szabásu és sok irányu munkásság itt kezdődik, hogy egy dicső- 
séges pálya megfutása után, majd az iróasztal mellet végződjék. 
: Mind a mellett, hogy ez a szép, hosszu élet inkább hason- 
lit a sík téren csöndesen folyó vizhez, mint a hegyi patakhoz, 
sok érdekes változata van, de a melyeknek minden kis jelenete 
a körül az egyetlen irány körül játszódik le, a melynek alap- 
iránya a harmonikus szív és elme mélyén véste be nyomait. 

Nagyon csekély papi fizetéssel kezdi, mint társpap. Mind 
a mellett, hogy  beköszöntője fölülmult minden várakozást, ő 
teljesen elégült az öreg pap oldala mellett, mint második pap. 
Szükös jövedelmét magántanitással pótolja. 

ARE ÁGY ZETT ELV EESÉB VAGY SSASKERENAT nőül vette Higginson 
Et Forralt : KIZÉD hét év. óta jenső barátságot tartott fönn. A 
saladtartás gondjai enyhitésére jó alkalom mutatkozott, mert 
paptársa lemondott, s jövedelme növelésére 100 font sterlinget 
oket ge lt seteelte Élt mert megtudta, 
szabadságában psétás geeksörtart jé ÉT 8i.-neni tűrhette, hogy 
dicsőséges fe vi tist 4 ki; a TÓ is koi átozza valami. Négy évi 
1882-ben Vén k Fégeser után megvált a dublini szószéktől s 

perek seek. iverpoolit, j 
ládról agántanitásáee át e ENSSSRDS BA növekedő csa- 
dóan segédkezett PÁLNAK 8p ott, s a mellett tiz évig állan- 

sedkezett nővére iskolájában. A helyett, hogy e nagy 

körü munka és a már Dublinben megkezdett irodalmi tevé- 
kenység fölött elmélkednénk, egy pár pillantást vetünk a liver- 
pooli paposkodás legkimagaslóbb jelenetére, minthogy ez az 
angol unitarismus történelmében is forduló pont. 

1839 januárius hónapjában egy nyilvános hirdetés jelent meg, 
melyben az anglikán papok meghivják mindazokat, a kik Liver- 
poolban és környékén laknak, s a kik magukat unitáriusoknak 
nevezik, egy sorozat előadásra, melyben az unitarizmus téve- 
dései meg fognak mutattatni. Ezt azért teszik, hogy bebizonyít- 
sák, mily őszintén nagyra becsülik azoknak lelkét, s hogy 
milyen nagy veszedelembe sodorja őket az unitarizmus hamis 
philosophiája.-: Az unitáriusok — írják a papok — a legpoko- 
libb és halálokötévedésbe estek, és egészen méltatlanok arra, 
hogy bármilyen értelemben is keresztényeknek neveztessenek". 

Arról nem szólott a fölhivás, hogy választ várnak, de 
Martineau és két unitárius paptársa : Thom Hamilton J. és Giles 
Henry elfogadták a meghivást, nagy nehezen gondoskodtak egy 
székről a templomban, melyet ,az átkozott szék"-nek neveztek 
el, s azután a feleletről is. Tizenhárom anglikan pap tizenhárom 
beszédet tartott, s a három unitárius minden vasárnap előre 
kihirdette szószékéből a beszédek tárgyát s buzdították hiveiket, 
hogy menjenek el és hallgassák meg. Mindenik beszédre meg- 
jött az unitárius felelet a következő héten. Martineau öt beszé- 
det tartott. Tárgyai voltak: a biblia, a bűn, a pap és a szer- 
tartás, a belső és külső templom, Krisztus istensége. Két társa 
is derekasan megállotta helyét, de a Martineau munkája, a 
tárgyak is mutatják, óriási föladat volt, ha még azt is figye- 
lembe vesszük, hogy nem közönséges egyházi beszédek, hanem 
theologiai szakértekezések voltak, melyek együtt egy hatalmas 
kötetet tesznek. A három papot minden elfogulatlan biráló győz- 
tesnek tartotta a 13 fölött, és Martineaut a régi unitarizmus 
fölött is. Az unitáriusokat ez a vihar ébresztette föl a XVIII-ik 
százból áthozott merev és nehézkes tanok sulya alatt megszo- 
kott csöndességükből. A philosophiájukat és hittanukat a deis- 
mus, christologiájukat az arianismus uralta. Isten hatalomban 
és dicsőségben uralkodik a magas égben. A föld és annak min- 
den teremtménye az ő dicsőségének hirdetésére van rendelve, 
de sem a világ, sem az Isten képére teremtett ember nem 
tudja, avagy csak nagyon ritkán, csodákból és jelekből, hogy 
mikor nyeri meg a magasságban lakozó tetszését. A Jézus 
Krisztus sem nem Isten, sem nem ember, hanem részben mind 
a kettő: félig Isten, félig ember. Ehez az arianus nézethez 
járult a biblia ihletségében való hit. Martineau a Priestley-féle 
deista iskola növendéke volt az iskolában, de a Channing gyö- 
nyörüséges evangeliumi vallása eltávolitotta szeme elől a homályt 
és Martineau látni kezdett, többé nem tükör által, hanem szem- 
től szembe. 

A liverpooli nagy esemény után, 1840-ben Martineau meg- 
hívást kapott a philosophiai tanárságra, Manchester Collegeba. 
Papi állását megtartotta s az előadásokra hetenkint egy napra 
elment az intézetbe. k Í ú 

Megválasztása miatt, éppen mint három évvel azelőtt 
nálunk a Brassaié miatt, sokan nagyon aggódtak, mert igen radi- 
kálisnak tartották. Ugyanakkor harczoltak meg a College helye 
miatt is, és a többség Manchester, mellett szavazott. Martineau 
előtt új, tágas mező nyilt meg. Esz- és erkölesphilosophiát s 
nemzetgazdaságtant tanitott 1848-ig, midőn gyülekezetétől búcsut 
vett és tanulmányútra ment Németországba. Feleségét, gyerme- 
keit is magával vitte s éppen mint azelőtt 25 esztendővel, újból 
tanuló lett. ; 

Drezdában és Berlinben töltötte ideje nagyobb részét. Ber- 
linben az egyetemi előadásokra járt a téli időszakban. KRanke, 
Pertz, Zumpt és Trendelenburg tanárekkal lépett összekötte- 
tésbe és barátságba. A Trendelenburg előadásait rendkivül 
nagyra becsülte s főleg az utóbbi hatása alatt lényeges válto- 
záson ment át theologiai és philosophiai felfogása. Erről más 
helyen lesz szó. 

A külföldi kirándulásba bele ölelte Bajorországot és Aus- 
triát is. Elhatolt Bécsig, pedig a magyar forradalom éppen 
akkor folyt legjavában, s nagyon óvták, hogy oly közel menjen 
a veszedelemhez. Megjárta Bécset minden veszedelem nélkűl. 
Egy heti ott időzése alatt megismerkedett azzal a szellemmel, 
a mely ellen a magyarok leveretése után, az absolutismus idejé- 
ben sokszor kikelt. 1849 őszén, midőn Liverpoolba visszaérke- 
zett egy új templommal lepték meg. A gyönyörüséges és tágas 
gothikus templom sok örömet szerzett Martineaunak. Már a 
megnyitás mintha jubileumi ünnepe lett volna, xInintha a tem- 
plomot az ő szolgálatai emlékére építették volna! Az ünnepély 
elnökének eme szavai nem kevesebbet fejeznek ki: rajha a mi 
ünneplésünk melegsége és őszintesége lenne mértéke annak a 
jótékony hatásnak, melyet külföldi útazásával nyert ő és csa- 
ládja; vajha meggyőzhetnők őt arról, hogy mennyire méltá- 
nyoljuk vallásos szolgálatai mélységes hatását, mennyire bá- 
muljuk tehetségét, rettenthetlenségét, ékes szólását és kiválóan 


c 
nagyszerű beszédei hasznosságát; vajha meggyőzhetnők arról, 
hogy az ő munkásság: 


ga nem volt hiába". Martineau az ünnepé- 
lyen kifejezte hálás köszönetét, s a következő ve sárnap meg- 
tartotta az új szószéket elfoglaló beszédét: ,az éjszakai virrasztó 
lámpások "-ról. Az ő lámpásai: a nemes törekvés, az alázatosság, 
a bizalom, a szolgálatkészség és egyetértés szelleme világitó 
olajával lesznek megtöltve. 1 
h Tanári munkája az eddiginél is fárasztóbb lett, mivel 18583 
óta már Londonba kellett járni, hat óra távolságra. De ez nem 
csökkentette a hivek közötti munkát, sőt, miután tapasztalta, 

hogy főleg az ifjú . egyháztagok némely dolgokban nagyon 
tájékozatlanok, estvéli előadásokat tartott. A. tanulók kora sze- 
rint két, sőt három osztályt is szervezett. Nagy örömére és meg- 
elégedésére szolgált, hogy nemcsak unitáriusok, hanem római 
katholikusok,  anglikanusok, dissenterek és independensek is 
eljártak az osztályaiba. 

Az ötvenes évek Martineau irodalmi munkásságának, 
nagyon termékeny időszaka, éppen mint a mi Brassainknak. 

Csak. egy pár adatot! 

Kurópában nagy viharok dúltak a politikai élet határán. 
Magyarországnak nemcsak szabadsága, hanem élete is rabigá- 
ban görnyedt. A. magyar emigránsok szerte jártak a nagy 
nemzeteknél. Kossuth hatalmas ékesszólásával, kiváló társai 
mindennemű diplomácziai ügyességökkel, igyekeztek barátokat 
nyerni Francziaországban, Angliában és Amerikában Magyar- 
ország visszaállítása eszméjének. Csakis erre kivánok reflectálni, 
mert a politika a Martineau működésében is csak másodrendű 
szerepet játszott, de a Magyarországra vonatkozó irodalmi nyi- 
latkozatai, ránk magyarokra nézve nagyon becsesek, politikai 
mély belátás tekintetében pedig, egészen profetia számba vehetők. 

Martineau erkölcsi fölháborodással látta, hogy Gladstone 
és az angol kormány 1854-ben szövetségre lépett Franczia- 
országgal és összedugott kézzel nézte, hogy Magyarország már 
végvonaglásban szenved s Lengyelországot is halál fenyegeti. 
Martineau abból indul ki, hogy talán a nemzeteknek egymás 
közötti viszonyában is lehetséges beszélni helyes és helytelen 
fogalmakról; hogy talán ezekre is alkalmazhatók ugyanazok az 
erkölcsi szabályok, a melyek az egyénekre. De sajnálattal látja, 
hogy a kor fölfogása és uralkodó elvei alapján nem lehet biz- 
tositni az embereknek egymás iránti hajlandóságát s nem lehet 
érvényt szerezni a polgári kötelességeknek . . . A napi események 
alapján, melyek európai Törökország megsemmisitésére irányul- 
tak, Martineau így nyilatkozik: , Oroszország pályafutása az 
utóbbi száz év alatt, kizárja a föltevését annak, hogy a szent- 
pétervári Cancelláriáról akár mérséklet, akár jóhiszemüség szár- 
mazzék, sőt minden kétséget kizárólag igazolja, hogy aggressiv 
ambitio sarkalja. A. Bosporushoz közeledése már 1853-ban nyil- 
vánvaló volt, s ha nemzetközi erkölcs egyáltalában létezik, a 
nyugati államoknak kötelességök lett volna a szándékolt sér- 
tésnek útját vágni és a muszkának megálljt parancsolni... 
Mert ki vonhatja kétségbe, hogy ha Oroszország egyszer ura 
lesz a Hellespontusnak, azonnal elárasztja befolyásával s azután 
hatalmával az egész ó-világot, Japántól az Atlanti tengerig . . . 
A mi (Anglia) áldozataink az osztrák kisérletezés oltárán, már 
véget értek. Bécsnek megvoltak jó alkalmai, s miután azokkal 
nem tudott élni, nekünk szabad kezünk van, hogy jövő politi- 
kánkat a háboru kivánalmai szerint irányitsuk. Ausztria had- 

sergei elnyomják és demoralizálják a tartományokat ; meg kell 
követelni tőle, hogy vonuljon vissza belőlük; szervezni kell 
okszerü és népszerü kormányokat európai jótállás mellett, s ha 
az orosz hadsereg belépik a határukra, háboru-oknak kell nyil- 
vánitni. Oroszország elégtétellel tartozik a világnak is és az 
igazságos Istennek is, azért a veszedelemért, a melyet első 
helyen ő szerzett Varsónak... Még a dinastiák is átláthatnák, 
mennyivel jobb volna, ha a lengyelek, kik annyi országnak 
okoztak zavart, a saját országok védőivé lennének .. Ezen az 
úton kellene, hogy elégtételt szerezzünk Magyarországnak azért 
a nagy mulasztásért, melyet 1849-ben elkövettünk. Szerencsét- 
len Magyarország! Ki vonhatja most kétségbe, mily kitünő 
alkalmat mulasztottunk el veled szemben, midőn 1849-ben a 
semlegesség átkozott tanát követtük!" (International duties. 
Essays and Reviews I. 425. sk.) , Bizonyos, hogy a helyreállított 
Magyar- és Lengyelország a legmegbizhatóbb korlát lenne Orosz- 
országnak nyugati terjeszkedése útjában". 

Hazafias érzelmem kegyeletével gondolok vissza 1876-ra, 
midőn a keleti-kérdés ismét napirenden lévén —, dr. Martineau 
elnöklete alatt Londonban egy vitatkozás volt egyetemi polgá- 
rok és idegenek között. Mily lélekből védte Martineau ugyanezt 
az álláspontot, a melyett fennebbi szavaiban körvonalozott. Egy- 
két szóval kisebbségben maradtunk, de a magyar ember hálája 
kiapadhatlan, mivel oly kevés őszinte és öntudatos barátja van 
a nagyhatalmak területein. 

1857-ben nagy fordulat állott be dr. Martineau életében. 
Fölkérték, hogy költözzék Londonba és szentelje életét és mun- 
kásságát Manchester Collegenak. Azt gondolná az ember, hogy 
egy ilyen tervet mindenki nagy örömmel és megelégedéssel 
fogad. Nem úgy történt. Az unitáriusok között még akkor is 
voltak olyanok, a kik féltek a haladó theologusoktól s Marti- 
neauval és a másik tanárral, Tayler J. J.-al szemben kifejezték, 
hogy ,e tanárok irásaiban kifejezett némely vélemény nem 
olyan jellegü, hogy a vallást elősegítse, vagy hogy a keresz- 
ténységnek a világra való befolyását növelje". Még az ellen is 
kifogásuk volt, hogy ,eszméiket homályos és mystikus nyelven 
fejezik ki". Nemcsak élénk, hanem érzékeny harez keletkezett, 
a mely aránylag hosszu ideig tartott. 

A vége mégis csak az lett, hogy Martineaut Liverpoolból 
Londonba vitték. Másként nem is tehettek, mert a mit egyik 
híve mondott Martineauról, azt a többi is tudta, hogy , mind- 
azok között a tanárok között, a kiket itt, vagy Németországban 
valaha hallottam, nem tartózkodom kimondani, egyiket sem 
tartom gualifikacio tekintetébe Martineauhoz hasonlónak, akár 
a tanitói tulajdonságok mértékét, akár azok számát tekintsem". 

.. Liverpoolban a megválás megható jelenetek szülője lett. 
Kimondhatlan szeretettel és soknemű szivélyességgel tüntették ki, 

Ez a lépés nekünk magyaroknak nagy szerencse volt, mert 
csak így juthattunk közelébe, így lehettünk közetlen szemlélői 
és hallgatói felséges tanitásának, élvezői nagy szive szeretetének. 

1360-tól 18835-ig 25 esztendőt volt Martineau a Manchester 
College fénye, büszkesége. Ez alatt 9 magyar tanitványa, kik 
közül, fájdalom, ma már csak 5 van életben. Elhunvtak : Simén 
Domokos, Uzoni Gábor, Kovács János és Derzsi Károly, élet- 
ben vannak: Benezédi Gergely, Péterfi Dénes, Boros György, 
Varga Dénes, Gál Miklós. Mindeniknek megvan a saját emléke, 
mit kegyelettel őriz, mert két-három év alatt olyan korban, a 
mikor a biráló tehetség már jó részt ki van fejlődve, a mikor 
az ismeret-szerzés iránti vágy rendkivül nagy, már csak azért 
is, mivel a magyar tanuló olyan versenytársakkal dolgozik, a 
kik minden tekintetben előnyt élveznek vele szemben, — a mikor 
az ifju által elfoglalt hely nagy felelősséggel jár a kiküldő egy- 
házzal és az elfogadó jótékony intézetekkel szemben is — ilyen 
két-három év alatt egy jóságos érzésü, atyai gondolkozásu, 
bölcs vezér mellett élni, bizony oly nagy előny, akkora sze- 
rencse, hogy megfelelően méltányolni alig lehetséges. 

Dr. Martineau nem volt nagyon közlékeny természetű 
ember. O a saját tágas, nagy és messzi fönn levő lelki világában 
mindig el volt foglalva. De soha egy alkalmat sem engedett el, 
hogy magyar tanitványát, ha csak futólag is, ne részesítse egy 
pár kedves szóban, vagy egy barátságos kézmozdulatban. Mar- 
tineau, angol szokás szerint, az utezán a kalapját köszönésre 
nem vette le, de annál kedvesebb volt, a mikor a magyar szo- 
kás szerint köszönő tanítványa felé jóságos szeretettel kinyuj- 
totta kezét. 

Talán szabad lesz megemlítnem naplójegyzeteim szavaival, 
hogy 1878 május 83-án, a legnagyobb és valóban érdekes sze- 
rencsében részesültem. Dr. Martineaunál voltam teára. A drága, 
az excellent öreg úrral nehány perczig oly élvezetesen beszél- 
gettem. A ,magyar ifju a német egyetemeken" volt a beszéd 
tárgya. Azután a zsidók, kik oly bámulandó, oly kitünő fogé- 
konyságuak és ügyesek. A társaság szép számmal gyűlt össze, 
többek között fia nejével és Upton tanár is ott volt... Az egész 
nagyszerüen tölt el, melynek gyöngyét az öreg úr méltóságos 
tekintete, roppant elegáns udvariassága, elragadó társalgási 
modora, melyet csak távolról látva is, élvezni lehet, minden 
esetre élvezetessé, nagyszerüvé tették ez estvét. Es én estvéim 
legnevezetesebbikét ez estve töltöttem". 

, 1878 őszén dr. Martineau egy kedves üdvözlettel kezdette 
meg előadásait. Bemutatta eszme világából s a legmélyebb, 
legtisztább tudomány tárházából az Isten személyiségét, a 
mely a morális életben külön, önálló, független, tökéletes való 
nem lehet. A közönség nagy számmal volt összegyűlve, tán 
azt hitte, hogy hattyudalt fog hallani. Hallottuk a legtisz- 

tább hangot, melyen Isten ember által emberhez szólhat. Dal 
volt, de nem hattyu dal. Zengő ének volt. A legmagasztosabb 
akkordok. Megindulva a legmélyebbtől, föl a legmagasabbig. 
E zengemény csak bájoló volt. A hallgató alig hihetett fülei- 
nek. Szive nyugtot nem lelt, idegei oly mámorosan voltak ját- 
szodtatva. Boldognak mondotta magát mindenik, ki ott volt. 
Én ezt a legnagyobb szerencsének nevezem" . a 

1879 május 15-én egy vallásos összejövetelt rendeztünk, 
melyet a buzgóság órájának nevezhetnénk. Dr. Martiueau a val- 
lásos elmélkedés szükségességéről a legszebb szavakban beszélt. 
Elmondotta, hogy támad bennünk ez az érzés. kifejtette, hogy 
legjobban előkésziti a megpróbáltatás, s hogy tehát nincsen 
olyan ember, a ki bizonyos értelemben ne imádkoznék, még ha a 
legnagyobb skeptikusnak tartaná is magát. A megbánást szemre- 
hányás, intés ébreszti föl s az állandó hit őrzi meg. Az atya 
lát minket titkon, mi bizalommal mehetünk hozzá vallomást 
tenni": 

Volt tanitványai iránt mindig élénk figyelemmel volt, szi- 
ves készséggel látta el utbaigazítással és jó tanácscsal. 1880 
jun. 29-én írt kedves levelében megmondja véleményét a theo- 
logiai tárgyak tanításában követendő eljárásra s azután így 
folytatja: Orömmel tölt el az a tudósítása, hogy akademiai 
munkájába beleölelte a gyakorlati vallásos életre irányuló mun- 
kát, a vasárnapi iskolázás bizonyos nemét is: mert valóban, az 
eszmék világa magára csak fél életet ad, s a saját gondolatunk 
még felénél is kevesebbet, valameddig ki nem egésziti önmagát 
a szeretettel és a cselekvéssel. A keresztény egyház soha sem 
lesz igazi szellemi testvériség, valameddig az összes külömböző 
osztályok nem találnak módot a nekik adott lelki ajándékok 
kicserélésére, és egymásnak a keresztény lélek közös boldogsá- 
gában való részeltetésére. Meg vagyok győződve, hogy korunk 
allásos  skepticismusa, kevésbbé tulajdonitandó a tudomány 
haladásának, mint a buzgó istentisztelet és az érdeknélküli sze- 
retet hanyatlásának. Vajjon mikor lészen, hogy az emberek 
többé nem a mennyei atya akaratát teljesitik, s nem azt fogják 
vizsgálni, hogy vajjon a tan igaz-e vagy hamis. 

, Kiválóan érdekelt — írja — a mi mostani politikai ügyeink- 
ben történt változásra vonatkozó nézete: , Megvallom, hogy nekem 
teljességgel nem okozott örömet és a külföldi viszonyok dolgá- 
ban nagyban egyet értek az ön honfitársaival. Ámbár mindig a libe- 
ralis párthoz tartoztam, mégis azt hiszem, a mi politikusaink 
az európai és ázsiai politikai helyzet megitélésében rosz úton 
jártak : annyira, hogy az utóbbi választáson, életemben először, 
a liberalisok ellen szavaztam. Bármennyire is bámulom Glad- 
stone urat, mint államférfiunak nem bizom az itéletében. 

, 1885-ben nagy örömmel küldi üdvözletét leányunk szüle- 
tése alkalmából. , Üdvözli újon . alakult irodalmi és vallásos 

társaságunkat (a Dávid Ferencz egyletet), mélynek cezélja az 
egyháztagok miveltségének szélesbitése, buzgóságának fokozása. 
Mindkét esemény a legszerencsésebb kilátással kecsegtető, egyik 
a családi, másik a lelki otthonban, Isten áldja meg mindkettőt. 
3 Mind a mellett, hogy igazgatói tisztemtől megválok, továbbra 
is fönn tartom a tanulók s a magyar tanulók által az önök 
egyházi ügyei iránti érdeklődésemet. Miután oly közel lakom a 
Collegiumhoz, gyakran megfordulok kollegáim és tanitványaik 
között, hogy hallgató és nem tanitó szerepet végezzek. 

A munkám csak megváltozott, de nem szűnt meg. A 
nyomdász állandóan elfoglalva tart közelebbről kiadott munkám 
(a vallásról) új kiadásáért, s ha ez nem volna is, dolgoznom 
kellene a következőn . . . 

Kérem fejezze ki szives üdvözletemet volt tanitványaim- 
nak, ha találkozik velök". 

Visszavonulásakor a volt tanitványok s az Egyh. Képviselő 
Tanács is szivélyes üdvözletet küldöttek, melyre a nála szokott 
melegséggel és gyönyörü gondolatokkal felelt. 

Már többször mutattam rá a dr. Martineau és dr. Brassai 
közötti rokonságra, de még nagyon sok olyan közös vonás van 
e két nagy tehetség munkálkodásában és philosophiai fölfogá- 
sában, a melyek nagyon kihívják az ember összehasonlító haj- 
landóságát. Dr. Martineau 1857-ben ment Londonba, dr. Brassai 
1858-ban jött vissza Kolozsvárra, a hol a muzeum őrsége mel- 
lett egyházának szolgál mint tanár. 1873-ban lesz egyetemi 
tanár Brassai s egy évben vonúl vissza Martineauval. Mind 
ezek tekinthetők a véletlen játékának. De nem ilyen az az 
érdekes találkozás, a melyet philosophiájokban észlelünk. Mar- 
tineau nagy híve Channingnak, s sokat köszön az ő tiszta és 
átlátszó philosopbiájának és hasonló christologiájának. Martineau 
is mint Channing a revelatio mellett a természetből, a bibliából 
és az öntadatból nyerték inspirátiójukat. Brassai, a ki a papi 
pályától távol maradt, de a ki alapjában kiválóan őszinte val- 
lásos hivő volt, az öntudatra nagy súlyt helyezett, az inspira- 
tiot bizonyos értelemben elfogadta s éppen mint Martinean 
hadat izent a materialismusnak és az atheistikus evolutionak. 
Comte-t, Moleshottot, Büchnert, Huxleyt, Tindalt mindketten 
birálták, hogy a tiszta keresztény theismust megvédjék. Egy- 
aránt védelmezői a szabad akaratnak a necessitassal és deter- 
minismussal szemben. A külső érzékelés, a nyers erő hatása 
és az anyag örök létezése egyiknek sem volt kielégítő, nem 
pótolta a szellem létezését, a szellemi erő működését, sőt ama- 
zokénál jóval bizonyosabb hatását és örökkévalóságát. Mind- 
kettőt rationalista theistának lehetne nevezni, de ez korántsem 
jelenti azt egyiknél is, hogy a logikai deductiokra támaszkod- 
tak volna. Mindkettőnek volt része kritikában és antikritikában. 
Brassai sokkal élesebb fegyvert használt mint Martineau, s mind- 

kettőnek csak életök utolsó felében hódolt meg a nagy közöp- 
ség a megillető tisztelettel. Dr. Martineaut Az ámérikai Har- 
vard egyetem, az edinburghi, berlini, leydeni, oxfordi és dublini 
egyetemek tüntették ki doctoratussal. Brassai 713 éves korában 
lesz egyetemi tanár s ezután doktor, de őt a külföld nagy bota- 
nikusai azzal tüntetik ki, hogy nevéről keresztelnek el egy 
növényfajt. Martineau 80 éves korában kezdi kiadni nagy művelt, 
Brassai utolsó évében is hatalmas philosophiai értekezéseket 
vitt nyilvánosságra. j 

Martineau 1900-ban, januárius 11-én hunyt el. Halálakor nyi- 
Jatkozott meg az a rendkivüli nagy elismerés és tisztelet, 
melyet az élőnek kiméletből sem volt szabad kifejezni. Kivétel 
nélkül minden theologiai, egyházi és philosophiai irányzat hivei 
elismerték, hogy az angol nemzetnek mint teremtő genius nagy 
büszkesége volt Martineau. : 

Egyik tanitványa, a ki legtöbbett tett eszméi népszerűsi- 
tése érdekében (Armstrong) az emberiség jóltevői között nem 
ismer nagyobbat annál, a ki a vallásos gondolkozásnak olyan 
új alapot tud vetni, a mely az élő nemzedékek vallásos vágyait 
és gerjedelmeit megfelelő értelmi alakban tudja növelni. Egy 
anglikán pap: a legnagyobb értelmek, a legtisztább jellemek 
egyikének tartotta. Az angol-szász vallásvezérek között Mar- 
tineau — mondja egy dissenter pap — a legkiválóbb helyet 
biztositotta magának kitűnő tudományosságával, philosophiai 
széles látókörével, mély prófétai belátásával, kegyes szellemével, 
s páratlan, mesteri angol stilusával, a mely az ő fényes tehet- 
ségének megfelelő fényes kifejezést adott. Egy congregationa- 
lista pap (dr. Forsyth) mondja: ő többet tett a nemzet nagy- 
sága érdekében, mint az összes hajók és hadsergek. Gladstone 
szerint, Dr. Martineau korának legnagyobb gondolkozója volt. 
Jézust soha senki sem méltatta odaadóbb szellemi rokonszenvvel 
— mondja egyik amerikai pap. Dr. Manchot a hamburgi Prot. 
Monatshefteben azt mondja: ő az emberiségnek egyik legtisz- 
tábban látó, legjelesebb és legjobb indulatu bírája, s egyszers- 
mind a legerősebb ellenzője minden olyan elméletnek, a mely 
elakarja választani a vallást az erkölestől s vallást erkölcs nél- 
kül s erkölcsöt vallás nélkül akar teremteni. A Martineau egész 
élete a szellemszabadság bizonyságtétele volt, a mely nem ismer 
külső tekintélyt. (Mrs Humphry Ward.) I 

Ezek az elismerő nyilatkozatok a halál évében jelentek 
meg. A jelen évben már öt év választ el a testben élő ember- 
től. Azóta az öntudatosan tisztelők, és híven követő tanítvá- 
nyok szama nagyon nagyot nőtt. 

j Minthogy mi is ezek közé óhajtunk sorakozni, a mi sze- 
. viszonyaúkúak megfelelően, ez egyszerű ünnepélyen, még 
egyszerübb szavakban óhajtottuk meghajtani tiszteletünk, és 
örök hálánk lobogóját, a dr. Martineau dicső neve és emléke előtt. 


DR. BoRos Gyöngy. 


JÜDÍLGUDLLL A 


Isten, végtelen erő! öröklételedben nincs változás. Benned 
bízik az igaz és bátorságos leszen. Szeretet és jólét kútforrása ! ! 
tőled száll alá a magasságból minden jó adomány és tökéletes 
ajándék. Azt hirdeti az örök alkotás részeiben és a nagy min- 
denség összefüggésében jelentkező törvényszerüség, az anyagi 
erő hivatásában és az erkölcsiség nagy czéljában, az élet örö- 
meiben és a halál békés nyugalma felett őrködő gondviselésed, 
hogy egy hatalmas Isten őrködik a világ felett. Tégedet dicsőit 
azért minden napon hiveid serege — a nappal virradtán s az 
estvének alkonyán; a jólét és boldogság örömeiben, melyek 
gyönyörüségessé teszik a földi pályát; a küzdelem és megpró- 
báltatás olykori veszélyeiben, melyeknek legyőzésére te adsz 
erőt, segedelmet. Téged áldunk, neked mondunk buzgó hálát 
mindazokért, melyekkel boldogitasz, Istenünk! 

Keresztényi hivatásunk mai foglalkozására is tőled kérünk 
segedelmet : 

Ügyeink intézésére szálljon alá az egyességnek és békés 
szeretetnek lelke. Anyaszentegyházunkban a hit és lelkiisme- 
retszabadság lobogóját juttasd diadalra, Istenünk. 

Hazánk egén ne tornyosuljanak a sötétség fellegei, hanem 
hadd ragyogjon régi fényében a szabadság és dicsőség fényes 
napja. Áld meg, segitsd jóra hiveid egybegyült seregét külön- 
böző társadalmi és polgári foglalkozásaiban is, az ipar, mive- 
lődés és erkölcsi tökéletesedés útjain. Keresztényi lételünk meg- 
megújuló küzdelmeiből a vallásos öntudat és féltett evange- 
liomi hitigazság a maga ősi tisztaságában, a Krisztust követők 
lelki üdvére, szabad egyházunk boldogságára, hadd bontakozzék ki. 

Hát vajjon az öregség korszakába belépett szolgádat meg- 


Negyven évi lelkészi szolgálata ünnepélyén Sepsiszentkirályon 1905. 


aug. 10-én egyházköri közgyülés alkalmával. 


Keresztény Magvető 1905. 19 


270 JUBILEUMI IMA. 


hallgatod-e, oh dicső Felség?! Negyven évi szolgálat emlékei- 
vel áll előtted a fáradt munkás; de égi segedelmedbe helyezett 
bízalommal. S mily nagy fejlődés — negyven évvel ezelőtt — 
és most. b 

Hála, örök hála neked, Ur Isten, hogy az öreg munkás 
erejét védted, testi és lelki épségét megtartottad a jelenre. Negy- 
ven éve, hogy hangzott az égi szózat, mint Abrahámhoz : 
, Eredj ki a te földedről, rokonaid közül a földre, melyet meg- 
mutatok neked... . : S most új szózat kél: , A munkának 
terhét még hordozd, mint a Jézus Krisztus jó vitéze". Jövök, a 
te dicsőségedre igyekszem munkálkodni, hogy az egyház erköl- 
csi czéljának használhassak. Vezérelj, Uram! a te igazságod- 
ban. Kartársak szolgád részére a mai napot ünnepélyessé tenni 
óhajtották. Adjad, Istenem, hogy a rokonérzelem jó munkájá- 
val viszonozhassam szeretetöket. Eljöttek, a kik a te szolgád 
boldogságát kivánják, örömében örvendeznek. Boldogitsd Azo- 
kat, kik rokenszenvök jó kivánataival jöttek. 

Segitsd, Ur Isten! szolgádat a jövő hivatás munkájában ! 


Kiss SÁNDOR. 


Miket illet egy pap ünneplése? " 


Csel. XIII. 21. ,És adá nékik az Isten 
— a Kis fiát, Benjámin nemzetségéből való fér- 
fiut, negyven esztendeig". 

Ján. ev. XIII. 9. , Uram, nemcsak lábai- 
mat, hanem még kezeimet és fejemet is" ! 


Edes látni a gyermeket, midőn szeretetet fakasztó arczán 
derült kék ég angyali boldogsága tükrözik; de édes látni az 
ifjut is, midőn romlatlan lelkülete szép, jó és nemes, el nem 
hervadó ideáljaiért esdő reménynyel rajong s egy martyr önfeled- 
kezésével tör magasra. Edes látni a férfit, midőn életeczéljának 
vércseppjein átízzott törekvése odaállitja őt a kötelesség, önzet- 
lenség és önfeláldozó erény háromszinű zászlaja alá, s keble a 
sorsküzdelmek hullám-özönében feszül, duzzadoz; de édes látni 
az öreget is, midőn amaz ihlettelt pillanatok gyönyörét élvezi, 
melyekben emlékkel hinti be lelkét a mult idő; s a mikor a 
határkő sárga lombok közt is oltárképpen áll, hol oly édes örö- 
mest áldoz a szív, s kél, bolyong, száll vele még tovább-tovább 
a képzelet. ... Vajjon mi hajtja a figyelmet oly édes odaadás- 
sal ez életjelenségek szemléletére? Bizonynyal annak a bol- 
dog megelégedésnek jelenléte, mely a gyermeket képzeletében, 
az ifjut hevületében, a férfit a pálya verejtékeiben, s az öreget 
az emlékezet édes-bús jeleneteiben belőlről eltölti! . .. Mond- 
jam-e, hogy a lelkésznek, ki a maga hivatali körének foglala- 
tosságaiban mindig lelki gyönyörüséget talál — emlékezete 
különösen édes? .... Ti zordon és lázas kor fiai! kik rab- 
igába hajtjátok a földet, levegőt, állat- és embervilágot, kik 
vasat bányásztok azért, hogy fosztogató fegyvert kovácsoljatok 
belőle, aranyat azért, hogy a legvérengzőbb bálványképet állit- 
sátok magatoknak föl: ti bizonnyal nem érzitek a lelki áten- 
gedés ez édességét!? A ti önzéstek nem talál semmi ünneplőt, 
semmi felemelőt az életben!? Nem találja sehol a lelki nyu- 
galom istenien költői bölcseletét; nem hallja soha a pihenés 
védpontján az égi béke-hangot!? Mondom, nektek nincs ünne- 
pelni való semmi az élet összevisszaságában, legfönnebb így 
kiáltotok föl: jobb mindeneket elfelejteni !? . . . Amde — nincs 

igazotok ! . . . Nem szándékom ugyan senkire bűbájt szállítani, 
sem pásztordalokat zokogni... . léletünk ma is az, S mind- 
nyájunké csak az, a mi régen volt: álmokkal és csalódásokkal 
táplálkozás. Remény és megcsalattatás a jövőben S, csak ugy, 
mint a multban. De mindaddig, mig nem csendül ördögi ka- 
czaj benned a hazugságok mathematikai pontosságán ; mig a 
való gyilkos kezekkel le nem öldöste minden álmadat ; mig az 
élet idegrontó gyötrelmeiben vigaszt merithetsz abból a tudat- 
ból, mit neked a tiszta szándék és jó akarat szilárd öntudata 
nyujt; addig — ittad bár az élet vizének rettenetesen . keserü 
habjait, legyen piros az ég is fölötted s nyargaló lábaid alatt 
remegjen a föld — úgy is szép az élet. Mig látod, hogy val- 
lásos hited értékkel bir, a minthogy láthatod, hiszen ha eddig 
az istentagadást némely tudósok, mint divatfoltot ragasztották 
öltönyeikre, úgy ma még az elhalt ilyenek emlékezetét is tisz- 
togatják e sulyos vádtól a közvélemény előtt; mig átérted és 
a valóságba is átvinni teljes erődből igyekszel azt a történelmi 
intelmet, hogy minél magasabb fokra ki van fejlődve valaki- 
ben az erkölcsi és eszményi igazságok ecultusa, annál boldo- 
gabb is az: addig elég okod van örülni az életnek; s keltse 
bár léha szemek előtt ennek vagy amannak az életnek tanul- 
sága egy örömünnepély rendezésében a gunyolódásnak látsza- 
tát, a gondolkozó agyvelejében valami titkos borzadást szül, 
mely a helyett, hogy lesujtaná a lelket, bátorságot ad és föl- 
emeli a szellemet. Mert minden élet és minden sors, még a 
legnyomorultabb is, egy nagy áldást rejt magában: megtanul- 
tatja velünk ama könnyeket, melyeket Isten a maga fiaitól, s 
a világ idvezitője az érzékeny szivtől saját boldogulásáért meg- 
követel. . . . . 

E gondolatok támadnak bennem, midőn egy lelkésznek 
40 éves jubileumát gyültünk egybe megünnepelni. Mert ünnep- 
lés ez a mostani afiai! Unneplünk szerény keretben, de igaz 
lélekkel. Nem tüzünk ugyan itt érdemkeresztet senki szive fölé ; 
csupán elismerő szavunk illatsugárzó virágaiból nehány szálat 
akarunk itt átnyujtani. Hanem ezt már mégis tesszük azzal a 
meggyőződéssel, hogy az elismerésnek még tán néma hálája is 
többet ér minden kikényszeritett dicsbeszédnél. Nem mondom, 
amugy talán hangosabb szólamok között lehetne ünnepelni, de 
azt már bizonyosra állitom, hogy az ünnep így paphoz is illőbb 
s bensőségesebb és igazabb is. S csak annál bensőségesebb és 
igazabb ágy, mivel nem is a személyt illeti, mint egyebeknek 
szól. Szól 40 év viharának, szól a hivatás szépségének, a hiva- 
tal nehézségeinek s az eszmék boldogító voltának. 

. Péter apostol mondja alapigénkben a tanit rányok lábait 
mosó Mesternek : . Uram, nemcsak lábaimat, hanem még kezei- 
met és fejemet is", ... A mit az apostol kért, azért tevé, mert 
nem tudta akkor még, hogy Jézus eselekedete — jelkép, s a 


RH 

kinek lábait érinté a tisztaság jelképe, az már egészen tiszta ; 
én azonban tudom, hogy egy ilyen ünnepélynek, mint a miénk, 
az ünnepeltre nézve messze kiható symbolikus tartalma van; 
de hogy ne csak a papra, hanem a mi még szinte fontosabb: 
a hallgatókra nézve is ez ünnep igazán tartalmas legyen ; hogy 
a hallgatóság lelkét is megérintse s mindnyájunk elismerését, 
rokonszenvét és lelki odaadását biztosítsa, ezért illetni a pap- 
nak ,lábait, kezeit és fejét" ohajtom tisztelt gyülekezet én is. 
Kép nélkül szólva, azt akarom, hogy ne üres ezeremonia legyen 
ünnepünk, s ne ember-eultus, hanem legyen hivatás, hivatal 
és eszme cultusa; ezt pedig leginkább megközelitem hitem 
szerint úgy, ha megmutatom, hogy ünneplésünk méltán illetheti : 

I. az éveket, melyeket megjárt, II. a tetteket, melyeket 
kezeivel végzett, III. az eszméket, melyeket fejében hordozott 
az Ur szolgája. 

1 


Szép gondolata a bibliának, hogy egy családtól szaporo- 
dott el az egész emberiség, mert valóban a család volt a tár- 
sulásnak legelső formája, melyből, mint kúfőből kifolytak a 
a többi társadalmi alakulások. Előbb, mint királyok vagy rab- 
szolgák lettek volna, fönnállott a családi közösség. S a családfő 
nemcsak feje volt mindenkor az ő háznépének, hanem legalább 
napkeleten fejedelmi és papi jussa is volt. ... A családtagok 
szaporodtak. Szaporodtak velük a szükségek is. A családfő két 
karja nem elég többé háza minden gondjának elhordozására ; 
két szeme nem birja meglátni alárendeltjeinek minden viselke- 
dését: születik a munkafelosztás, mely van napjainkban is. Ez 
a munka megosztás adta meg a legelső lökést arra, hogy 
némelyek a házi társadalomban megbizassanak a mások jó, 
avagy rossz magaviseletének felügyeletével, elbirálásával. Vagyis 
itt találom én a legelső ujjmutatást a papi szolgálat szervezé- 
sére. De jött utána a második, harmadik, tizedik, sőt a többi 
is! Az istenadta embernek korán megadatott, hogy találkozzék 
a szenvedéssel. Ki nem tudta kerülni. Hogy viselje el? Erről 
lehetett csakis szó. Meg kellett tanulnia. S a kitől e téren tanul- 
hatott, azt vezéréűl fogadta. . . . Körülvéve látta magát rejtélyek- 
kel. Feleleteket keresett. S tudósabb emberét megbecsülte... . 
Élete egyszerü fokú, de társadalmi lét. Látta, hogy ebben van 
jóléte. S ki a társasági jólét legbuzgóbb terjesztője Volt, azt 
hálával nézte. S így tovább! Egész serege jelent meg az em- 
beri szükségeknek, melyek mindenike igényelte a közszolgá- 
latot, vagy mondjuk a papi szolgálatot. . . . Igen ! Csak úgy 
hozzávetőleg szólva: ott ringatták a pap bölcsőjét valamelyik 
Sinai lábainál, hol a dörgés és villámlás fellegbástyák halmo- 
zatán, mint egy ragyogó hallelujah először irták föl a teremtő 
nevét; ott keresztelték a lelkészt nevére, hol az ősember tán 

az ő nyomon követő árnyékáról először jött reá, hogy rajta kivül 
vagy ő benne van megfoghatatlan valami is; ott növekedett a 
pap, hol a kor egyre több kielégitetlen vágyat ébresztett a föld 
lakójában, ott állott először talpra, hol az ember belátta, hogy 
ha még Matuzsálem koráig él is, nem tudja egymagában lel- 
két feltáplálni ; . . . . aztán évezredek pergettek le az idő homok- 
óráján, a történelem fontosabb pillanatainak egyikében ott nyerte 
a pap világi uralmát, hol a politikai érdek kivánta azt; ott 
aczélosodott meg jelleme, hol az emberjogok és kötelességek 
jelszavaira hallgatva, önküzdelme nélkül az élet-sajkával nem 
boldogul; és valódi ezélját, jellegét, helyzetét a pap ott találta 
meg, hol az élet szemet, halló-szervet és érző jó szivet követel, 
hogy általa mindenek láthassák a nyomort, mely a rútságot 
fogantja, hallhassák az igét, melyben élet és igazság van, 
beszéljék tettükkel az erényt, s nyitva álljanak sziveiken a 
szeretet, fölvilágosodás, béke és jólét, szabadság és tökély 
befogadására. . . . Ezek a szükségek hozták létre a papot! Es 
én e helyen erre, még ha ismétlésbe esném is vele, reá akarok 
mutatni. Ki a pap? Az, a ki szolgál mások javának! Ki a ker. 
pap ? Az, a ki szolgája az Ur Jézusnak elveiben, viseletében. 
Nem te vagy az, te büszke halandó! ki uraságra inkább, 
mint szolgaságra vágyol. Nem te vagy az Ur szolgája, kinek 
kevélység, mint a Montblanc hegye, akkora lakik lelkedben, 
hiszen a világ tanitó-mestere maga a megtestesült alázatosság ! 
0 istállóban volt, te alig férsz meg a palotában ; ő durva posz- 
tóban takarva, te gyermekes czifraságok hiú piperéjében fényes- 
kedsz; ő jászolban feküdt, te hármas koronával a trónon, mint 
valami pogány istenség a csillagok között fogadod az embert 
illethető leghizelgőbb szavakat: ,Isten szava nem emberé, — 
ember csalhatatlan vagy!" Nem kárhoztatom én, értsétek meg 
afiai! hogy valaki úr és hódoltató lehet mások felett; hiszen 


laország példája nagyon friss és közel- 
fekvő, hogysem büntetlenűl sokáig lehetne még gázolni a ijelki- 
ismeretben, s némelyek már ma ne vennék észre, hogy eljön 
a szempillantás a szerzetes-rendi alkotmány megtörésére a hit- 
szabadság diadala érdekében. A tudós világ sokkal kancsalab- 
bul nézi már a papi talárt és palástot, hogysem magunkba ne 
kellene már olvasztani a haladás evangeliumát. S azt az aka- 
ratot, mely vissza akarja állitani a középkort hűbériségével 
monostoraival és zárdáival, sokat emlegetni bizony nem hall- 
gathatjuk a nélkül, hogy a Szent-Bertalan harangkongató éjje, 

vagy az eperjesi vér-törvényszék viselt dolgai eszünkbe ne jus- 
sanak. . . . Nem a testvér-harag lázadoz tehát nyelvemen, hanem 
tények inditanak a hivatás hangsulyozására. Ez kell legyen a 
vezérelv. Ez menthet meg a rothadástól, mivel a léleknélküli 
munka : tespedés ; a tespedés életölő álma pedig — lassu halál! 
Ez adhat ma is igazi apostolokat; mert ez mélyitheti meg a 
buzgalmat. Ez a lelkészkedés lényege. Világos dolog. Hiszen 
ha Jézus megadta volna magát a zsidó hyerarchikus élet rideg 
farizeiemussának ; ha Pál apostol nem tudott volna kiszabadulni 
a kislelküség, a parány-súly merev béklyói közül; ha Luther 
a paragrafusi kötelességek osdi mértékével számlálta volna 
végig a szerzetesség magányos éveit : úgy a kereszténység, mint 
világvallás s a reformatio, mint világáldás ma nem volna az, 
a mi. Nem! Nem elég az üdvre a papnak a pontokba foglalt 
élct leőrlése; így idővel tán még automaták is végezhetnék 
tisztünket, imádkozásainkat. Hivatás kell. Ez pedig így szól: 
ha papi teendőd minden ágát betöltötted, tekints a kortársak 
váradalmaira, s ha ezekből is kivetted részedet, ott az emberi- 
ség eszményeinek mezeje; tudd meg, hogy a mai nyomor nem 
a régi fásult megadás, ez a társadalmi gyülölet, a vadság, a 
vagyonhajsza nyomora; terjeszd a világosságot, mert annak 
sugaraiból szőtt szárnyakon fog hozzánk érkezni az ember- 
szeretet ! ! 

Es látjátok, mert egy pap e hivatás szolgálatában szerzé 
fején, munkás életének tiszta jelképét, a fehér hajat, azért mon- 
dom én, hogy évei méltók az ünneplésre. ... De hát vajjon 
ünnepünk méltó-e a hivatáshoz? Meg kell kérdjük ezt magunk- 
tól affiai! Mert mig egyfelől még a hű cseléd is megkapja az 
elismerést gazdától, államtól; s a jó hir hordozója is megszokta 
a megtiszteltetést, s így csak falelküség volna tölünk, minden 
foglalkozásunk mellett is meg nem látni e , hegyen annak lábait", 
ki már 40 éve, hogy , mondja az örömet a jóról" ; másfelől magun- 
kat tiszteljük meg vele, ha ünnepünk elismerése kihat másokra. 
Az ünnep ünnep lehet a papnak az emlékezet, a lelki elmerülés 
mennyei italának élvezetéért is, még talán nélkülünk is. De hogy 
az ünnep ösztönt adjon a papnak, népszerüséget biztositson 
a hivatásnak, mi nélkül megbénult minden tevékenység, lát- 
játok ehez még a térdre borulásnál is több kell, ide méltány- 
lat kell! De ehez csak egygyel több ok járul, ha ünnepünk illeti 


17 


a cselekedeteket, melyeket a pap kezeivel végzett ! . . . 
Akármely társaság, legyen az a legpatriarchalisabb egy- 
szerüségű, hogy boldog legyen, e czélra négy feltételre van 
szükség. . . . Okosság. Vigyázás. Kegyesség. Szorgalom. Ezek 
azok a tulajdonságok a társaság vezéreiben, melyek mellett 
társasági jólétről beszélni lehet! . , . Más kérdés, hogy minden- 

esetre-é? Ázt hinné az ember, hogy a pap Vagy papé fás az 
okosság, vigyázás, kegyesség ÉS szorgalom kel HERBÁNÉS pb BUr 
házva már egész jó eredménynyel láthat dolgai vlenar biz a ővé 
a munka, minden bizonynyal ővé a tisztelet is, nemcsa tép 
ben!... Ma fájdalom! nem így van!... Mi a papo Óh ré 
kötelesség. 8 a kötelességek bármily nemes VÉSEPDATTÁAK jizáa § 
jólismert világi jutalom: ti a kényelem hívei vagy tok ditási 


ságtokat és éhségteket örökre! S mondjátok az árva ne sírjon, 
a szenvedő ne busuljon; s a boldogtalan hagyja el puszta 
, fordulj!" vezényszóra a fájdalmak tornáczait!... Tán azt 
hiszitek, hogy az éhséget csak puha fehér kenyér; a szomju- 
ságot csak ezüst tálczán nyujtott forrás-víz enyhíti ? . . . Oh 
hadd. jőjjenek azok, kiket a pap ezer bajon átvezérelt már, 
tegyenek bizonyságot ellenünk; az árva, a vak, az elhagyott, 
s kik reménynyel hagyták el a szent helyet, s kik látták, hogy 
ismerője a pap minden óhajnak, mi a népélet érzésének forrá- 
sából fakad: megtudják mondani, kikben volt a hiba, ha az 
evangeliumi szántóvető magvai hasznot nem hajtva hullottak 
el! ... Afiai!l A leélt tekintélynek, a személytisztelet kisebbe- 
désének az erkölcsi erők elernyedése az oka! S a papok nem 
mérgezték meg a kort; de az erkölcsi rugók  végromlása 
a föld átkává tenné az embert azonnal. Olyan lenne a világ 
közállapota, mint Chateaubriand szerint a világ urának, Ga- 
lerius császárnak betegsége, kit mivel testében férgek gyötör- 
tek, hogy kicsalják e férgeket, frissen leőlt állatok husát 


rakták éhező sebeire. Igy vetné a világ reménységét — a val- 
lás-erkölcsi egészséges befolyás megszüntével — olyan hatal- 


mak mentő segedelmébe, kik magukat sem tudják mentesí- 
teni a bennök rágódó férgektől, vagy a hegedni kezdő sebek 
kilobosodásától . . . Lám. afiai! míg a papság a vallás-erkölcsi 
élet mezejében pásztorkodik addig ő az, ,az élő anyag", mely 
a jobb jövendő eljöveteléhez az Izekiel próféta forgó kerekeit 
ALKOTTA s : 

De ne zavarjuk ünnepünket Sion örökös keserveivel ; kér- 
dezzük a helyett lelkiismeretünket meg, hogy minden kedvrontó 
nehézség ellenére szabad volna-e a papságnak durvaság nélküli 

keménységgel, s gyengeség nélküli buzgósággal munkáját nem 
folytatni. ippen nem! S nem is szokta tenni senki, "a ki a 
keresztény pap nevét méltán viseli . . . 

A keresztény pap önként dolgozik. Nem a szükség, vagy 
a félelem, vagy a hivatali függés űzi, hajtja, hanem az Urnak 
való engedelmesség, a hivatalnak szeretete. 

A keresztény pap hűséges. Hűsége a vallásból és balsors- 
ból fakadó törhetlen hűség; a lelki békéből születő hatalmas 


a befutott pályának a lélekben — e bevehetetlen erődben — 
lakozó békéje; boldogsága az istenországa, s ez a nagy alko- 
tások természetes lassuságával nő; s küldetése, az új Jeruzsá- 
lem nem sír tétlen a pálmák alatt ülve!! 

Hs látjátok, mert a pap olyan tettekben mutatja be ma- 
gát, melyek mindenike fényt sugaraz a tevékeny kézre vissza, 
mivel hasonlit jellegében ahhoz a Pyrhusi győzelemhez, mely 
fölötte sok áldozatba került: azért mondom én, hogy ünnepünk 
a tetteket illeti . . . Ez ünnep, ha rokonszenvet kelt — életerőt 
kölcsönöz nekünk. Mert ha rokonszenv áll őrségen a pap tettei 
mellett, a papot az eszmék harczosának nézik. 5 ilyennek 
tekintvén, testvéréűl fogadja mindenki, a ki eszményi czélokért 
küzd, s jogokért harczol az igazság fegyverével. Megszereti 
még a vad idegen is, ki önzéstelenűl, önként és jókedvvel, híven 
és állhatatosan végzett munkáját látja. IErdeklődéssel kiséri 
erőfeszítéseit; aggodalommal vergődéseit. Sikereinek tapsol; 
bukását megkönnyezi. S a mennyiben tartós lesz ez állapot, s 
a veleérzés erkölcsi sulyával veszi kezébe a papság a munka 
eszközét, annyiban tartós és sikerdús lesz a gyümölestermelő 
munka is az eszmék megérlelésére, melylyel elértem beszédem 
harmadik részéhez. 

MEL 
Annak megmutatásához értem, hogy ünnepünk az eszmé- 


ket kell hogy illesse, melyeket fejében hordozott az Ur szólgája. 
Azt szokták mondani, hogy a pap maradjon a bibliánál, 

Ez, ha azt teszi, hogy a pap maradjon meg a biblia betüjének 
és szellemének megfelelő életelvek hirdetése, élettel példázása 
mellett, — úgy helyes, elfogadjuk. Mert nincs szerencsétlenebb 
állapot, mint mikor a pap mindenekben minden, vagy legalább 
is félteremtője akar lenni a hivek állapotának... De ha azt 
jelenti az előbbi tétel, hogy a papnak eszmékért csak a biblia 
kitaposott ösvényén lehet, szabad és kell járkálnia, akkor ehez 
hozzáadni valónk van. Hozzáadni valónk pedig az, hogy a pap 
a maga szónoklatában lehetetlen elzárkozzék — a má-tól. Meg 
ne döbbenjen senki e szavaktól. Jól tudom én, hogy a vallás 
megszentelt ligeteinek árnyaitól távol kell tartani a napi ese- 
mények forró izgalmas hangulatát, mint Kelet népe leoldja 
saruját a szentély küszöbén. A mit mondtam, nem is azért 
mondtam, hogy már a szószékre vigyük a hétköznapok jelene- 
teit, a züllött világ cselekedeti és mulasztási büneit, a romlott 
erkölcsök, a kereszt, a vadállatok, könnyű élet és véres mara- 
kodások pokoli küzdelmét. Es bár ott sürög-forog, ott hemzseg, 
zajlik, forr, ordit és csatáz szemeink előtt, mindamellett csak 
kiváló elméknek kinálkozik földolgozásra. De esnék bár kezünk 
ügyébe, ezek felvonultatása e helyre a szószék szinvonalának 
sülyedését vonná maga után. A mit mondtam, tehát egyébért 
mondtam... Avagy nem azt várjuk, követeljük-e a szónoklattól, 
hogy a bennünket legközvetlenebbül érdeklő, jelenünket leg- 
hevesebben izgató kérdéseket tárgyalja. Nó ha ezt, hogyan 
tehetné ezt a szónok másképpen, mintha tükröt tart kora elé? 
Mi üzi el az unalmat, mi töri meg a síri csendet a szent kapuk 
szomorkodó útjain inkább, mint az, hogy a hallgatóság a val- 
lásosság és erköles szent helyén ott találja a maga eszméit, for- 
rongó gondolatait bájos, meglepő, elvarázsoló formában a szónoklat 
szent palástjában?... Ezért mondom én, hogy a pap helyesen 
teszi, ha a jelennek leczkéit adja, s hogy csak akkor pap, ha 
a kor lelke suhog minden szavában! Ha szolgálati buzgalma 
a biblia oraculuma előtt az erkölcsi és szellemi műveltség mel- 
lett, — a mit eddig meglehetős aknázatlan hagytunk, — a 
gyakorlati műveltségre is súlyt fektet. . . 

Könnyű belátni, hogy a papnak helyzete e helyen sem 
valami könnyű. Nincs ugyan e tér oly poros, mint a tetteké. 
De az üdv-szolgálat útja itt még meredekebb. Hiszen az, ami 
rózsákat hozhatna számára: kendőzése a hiuságoknak, tiltva 
van abban az erkölcsi törvényben, hogy nincs emberi érdek, 
mely megengedné szaporitani a tévelygést. Az, a mire csábitva- 
csábít a beteg kor lelke — értem a fanatikus beszédeket és a 
tapsolást kereső gondolatokat, mind olyanok ismét, hogy velök 
szemben a lángpallós erélyével emel gátat az emberiség 
szent joga, mivel bűn az emberi észt elbutitani, s csak az emberi 
nem iránt táplált égő gyülölet az, mely az őrültségek tengerébe 
taszítja a tudatlant. Különben, hogy mit vár az emberiség a 

gondolat papjaitól, legyen elég egy kiváló orosz iróra (Gorkij) 
hivatkoznom. , Oh ti mindnyájan — így kiált föl — korunk éle- 
tének tanitói, minek tanittok ti? Hola buzdítás az életmun- 
kásságra, hol az oktatás a férfiasságra? Tudsz-e úgy rajzolni, 
hogy a te képed az embert megszégyenitse s izzó vágyat keltsen 
benne a lét más formái iránt? Képes vagy-e te arra, hogy meg- 
gyorsitsd az élet érverését s erőt és energiát önts belé? ..o. 
segitségére lenni az embernek abban, hogy önmagát megértse ; 
maga fölé emelni őt; kifejleszteni benne az igazságra való tö- 
rekvést; megtalálni bennök a szépet, fölkelteni lelkökben a 
szégyent, a nemes haragot, a férfiasságot s mindent elkövetni 
arra nézve, hogy az emberek a szó nemes értelmében erősekké 
legyenek . . ." Megtudod-e tenni ezeket?... Oriási kérdések. § 
ha hozzáveszem, a mit később mond irónk: , ahhoz t. i., hogy 
valakinek joga legyen a néphez beszélni vagy az kell, hogy nagy 
gyülölet éljen lelkében a fogyatkozásai iránt, vagy pedig nagy 
szeretet iránta", — nem tudom, nem volna-e jobb ezekről ma 
nem -is beszélni?... Nem is beszélnék ai, de a papot ter- 
heli a felelősség, rá kell itt mutassak, hogy a pap egymagában 
vajmi keveset ér! A siker megszerzése, — igaz — első sorban 
a vezér kezében van, de a siker súlypontja, az is igaz, hogy 
a seregre háramlik. A pap kötelességei szintén az elsők ... 
Beszélni úgy és olyan lelánczoló hatással, hogy e beszéd meg- 
kapja a föld népének lelkét; hogy az embersziveken ne suhan- 
jon nyomtalanúl által a haladó idő; hogy az eszme kihasson 
a népnek érzületére, a népnek gondolatára: ez néz a papra. 
Mint a katonának a hareztéren, a papnak a szónoklat terén 
kell megállnia helyét; ott kell keresnie azt az archimedesi pen- 
tot, melyről kimozdithatja az agyafurt világot; ott kell szóljon, 
hol sokszor épp a földön levő igazak nem engedik szólani. 
Résztvevő tekintettel nézni a szomorkodáót, mindenki megtudja 
tenni ; kilincselni a házak ajtaján, ez az utczai demagogia fegy- 
vertárában is a biztos hatásu eszközök egyike; de azt, hogy a 
szónak müvészetével egyesíttessék az, a mi leganyagibb a gyarló- 
és legmennyeibb a tökéletes emberben: a paptól várjuk el. S 
nem szabad, a lelkészet ethikája tiltja, hogy a kirakat számára 
dolgozzék, hanem szükséges, ha az ég szónoka nem akar a lég 
szónoka lenni, hogy szavai vért löveljenek a széjjel szállongó 
eszmékbe ; s testet adjanak ama vallás titkainak, mely a szivet 
nyájassá teszi a gyermek, szeretetteljessé a rabszolga iránt és bor- 
zalommal tölti el a tettetés és hazugság iránt. Igazad van jeles 
orosz iró, ide lelki melegség, szeretet kell! A. rózsás szemüveg 
helyett többet ér a nemesen érző szív! A theologiai viták, szó- 
virágok, elvont dolgok agg szikláin, meredek esésein való szé- 
delgés helyett többet ér a nyilvános kivezetés a közélet porond- 
jára, hol látjuk a nagy költő (Jókai) szemeivel, s láthatjuk a 
hallgatóság szemeivel: ,a mai nap hőseit, kik holnap földön- 

futók : koldussá lett nagy urakat ; az új korszakot új jelszavaival, 
tágúlt látkörével, felmagasult ezéljaival, reális eszközeivel, ideál- 
jainak megtartása mellett . . ." Hát ezek, ismét hangsúlyozom, 
továbbithatatlan papi kötelességek ! De vannak kötelességeik a 
hallgatóknak is! A mint napjainkban egyértelmüleg hangzik el, 
hogy egy nemzet csak akkor érdemli meg a nemzet nevet, ha a 
legszentebb eszmék érdekében még a túlerővel szemben is kész 
élet-halálra; úgy a nép csak akkor méltó az eszmék jóltevésére, 
ha maga is szívvel-lélekkel kész azokért vér nélküli küzde- 
lembe menni... Mi erről, — úgy látom — egészen elfeled- 
keztünk ! A költőt, a prófétát mindig kora világitásában biráljuk. 
A pap értékmérője ma sohasem a kor. Pedig mekkorát nőne 
alakja, ha a koráramlatba helyeznők mindig őtet is... Ime! .. 
Békéről szól, mikor szuronyerdő hirdet háborut. Istenes dolgo- 
"kat emleget, mikor lidérezfény vet világot az élet szövevényes 
ghettoiba. A népharag fölháborodásának viharából kicsattanó 
villám lesujtó ereje fejét éri; és az ő imádkozó lelke fölemel- 
kedik a hit világába, mely mindig égi gyönyört és égi bánatot 
okoz az érző lelkeknek. Dolgozik, szeret, vágyakat táplál, vias- 
kodik, mindig küzd, de mindig nemesen. Kiknek beszél? Azok- 
nak, kiket többnyire már össze-vissza esonkitott az élet-harcz ; 
azoknak, kik közt egyiknek szeme nem lát jól, másiknak szive 
nincs. A fájdalom éles sikolya szeli át a levegőt, nincs más, a 
ki hallja; nincs más, a ki értse! Szemmel tartja a bűn és erény 
végleteit, s azokat, kiktől mindenek elfordítják tekintetüket; s 
beszél, hogy tiszteletet szerezzen e földön a szerencsétlennek, 
az egyszerüségnek és ártatlanságnak ; beszél, hogy a bajokban 
béketürő, szavaiban hű, kötelességeiben pontos, életében tiszta 
legyen mindenki... Bevinni igyekszik Kelet népe fiainak és 
leányainak lelkébe azt a gyakorlati észjárást, mely alkalmassá 
teszi őket, hogy idealista voltukat a legtökéletesebb ipari és 
kereskedelmi szervezetek megteremtésére, a honi édes kenyér 
szűkös viszonyok közötti megszerzésére szolgáló eszközűl hasz- 
nálják föl. S akkor beszéli ezeket, mikor ma a fülsiketítő zaj- 
ban százan százfélét mondanak. Akkor ápolja a vallásos érzést, 
mikor nem hittel, de lelküknek erős meggyőződésével a földig 
hajolnak le földi isteneik előtt korunknak fiai. Akkor szerez tisz- 
teletet az ,örök anyagtalanság, mozdulatlanság és vesztegte- 
lenség" eszméinek, mikor meg kell óvja a sokaságnak lelkületét 
attól az óriási hullámtól, mely hajtja és hömpölyögteti a 
munkás osztályt a veszélyek elemeit magában rejtő áramlatok 
felé. Akkor őrzi a hitet, mikor ostromot folytat a babonák, az 
emberi ész e szégyenfoltjai ellen. Akkor teljesit küldetést, mikor 
oly hamar meghallhatja : lélekvásárló vagy!... Akkor keresi 
a hitvilág törvényeinek igazságait, mikor oly fennen hangzik, 
hogy : "Papnak, a katonának és a jogásznak helyét az ügyek 
legfőbb intézésében, a természetvizsgálóknak kell elfoglalniok", 

Am nevezzenek ki már puszta minősitvénynyel valakit 
orvosnak, vagy bárminek a világon, a ki e papi feladatra kész, 
egész embert akar, az az élet és ismeret iskolájába keresse azt. 
Am állítson őrállót az érdem vagy érdek, a tehetség Vagy a 
kényszer ide és amoda ; de mig a bünnek egy a szine és mil- 
lió az oka, a papnak lélekbuvárnak is kell lennie, csak úgy 
látja meg a hanyatlás és erősbülés jeleit, mert hogy egy klassi- 
kus hasonlattal éljek: ,az útas, ki egy nagy fa tövében ül, 
csodálattal szemlélheti annak ágait, melyek nemzedékeket csa- 
ládfástól láttak eltünni; de csak a pásztor, ki a hegytetejéről 
nézi az óriást, látja meg, hogy a zöldellő lombon elszáradt 
korona emelkedik". Am kicsinyeljék le a papságot a jelenlegi 
hamis hatalmi viszonyoknak szolgái, mert ma zajos sikereitől 
néplakok nem visszhangzanak, de a papság, mint az élet-esz- 
mék szószólója, kinek szivébe szeretetet, lelkébe inspiratiót adott 
az Eg, ma az emberiség folytonos küzdelmei, végtelenre irá- 
nyuló vágyai, örökös vértanusága képének mondható !! . . 

Merész szavak ugy-e, de megengeditek, hogy szükség volt 
reájok azért, hogy érdeklődésteket fölébresszem velök. Tudtam, 
hogy mekkora ellentmondásba ütközöm, mikor azt mondom, hogy 
ünneplésünkben az ünnepi egyik rész az eszméknek szól. Hiszen 
eltompult az érdeklődés ezek iránt, s mi mégis ünnepet rendezünk, 
számítva az eszmék hódoltató erejére! ... Hogy lesz ez.az 
ellenmondás kibonyolitható? Veletek és általatok atfiai! Hiszen 
az elismerés és rokonszenv a mennyiben bennetek van, annyi- 
ban ezek az eszmék kivánalmainak is tolmácsolásai; olyan 
pedig nincs senki köztetek, ki kétségbe vonná, hogy a pap a 
miknek hirdetésében tölté napjait, azokban érdemli meg leg- 
megfelelőbben az ünneplést. KW tudatban kérlek hát, öregbitsé- 
tek a papi eszmék biztosítékait hitbuzgósággal. Adjatok talajt 
a mi eszméinknek, a ti lelkeiteket, mi nélkül fantomot kerget 
minden pap. De viszont a minek birtoklása, boldogságtoknak 
biztositása, mert az iskoláról és templomról szállonganak át az 
eszmék a parlamentre, melytől annyi jót várunk és remény- 
lünk. Magatokért tehát: ünnepeljétek meg a pap által hirde- 
tett eszméket ma, hogy holnap a ti jóléteteket ünnepelhessé- 
tek. Nem feledve pedig, hogy félannyi őszinteség, mint a papoké, 
mindig kivívja a polgári koszorut, s a mások javának szolgája 
réges-régen meg van kimélve a sártól a miveletlenek közt: 
hagyjatok-hagyjatok gyönyörködnünk abban, hogy kigyult le.- 
ketekben az öröm tüzének egy szikrája, hogy a mi eszménket 
ünnepelje ! . . . Het ML 

Összegezzük az elmondottakat! A mai ünneplés illeti az 
éveket, mert ezek a hivatás évei; a cselekedeteket, mert ezek 
az önfeláldozó munka nehéz tettei; és illeti az eszméket, mert 
az eszmék népboldogitó eszmék s az irántok való érdeklődés 
máskor kevésbé volna felkölthető, mint épp ily alkalmakkor. 

Méltán illeti és kell illesse pedig ezeket ünnepünk azért is, 
mert óhajtandó, hogy ezáltal ösztönt adjunk a hivatásra, rokon- 
szenvet a tettek iránt, szivet és lelket az eszmék számára ! ! . . . 

És most hozzád fordulok ünnepeltünk, , Benjamin nem- 
zetségéből való férfiu", e gyülekezetnek lelkésze, körünk espe- 
rese! Ne vedd rosz néven, hogy elháritottam személyedtől az 
ünneplés zengő szavait, s nem foglalkoztam életrajzoddal sem. 
Nem tettem. Avagy ininek beszéltem volna el, mit mindnyájan 
tudunk itt, hogy te egy derék papi családnak vagy sarja; mint 
pap az ötödik, mint esperes a harmadik. Tények mondják, hogy 
e család nemcsak eszményi oldaláról dicséré a papi hivatalt, de 
fiakat is nevelt arra; nemcsak hirdette annak szépségeit, de 
részt is kért magának belőle. Tudja a történet, hogy e család 
egész sorát adta a jeles papoknak, s ezzel megadta egyszersmind 
azoknak azt az iskolázottságot, melyet csak a nemzedékeknek 
egymást követő munkája adhat meg . . . Minek idézgetném lel- 
kedbe atyáidnak hangját; szentebbül él az ott, semhogy durva- 
ság nélkül érinthetném ; minek emlegetném föl kebledben zsongó 
emlékeit pályádnak; tisztább hangon zeng az a szivnek hur- 
ján, semhogy én gyenge visszhangja is lehetnék!?... Egy- 
házadnak java, egyházadnak jólléte volt életednek java, életednek 
jóléte. Szolgatársaidban mindig annak az egyháznak szolgáit 
láttad, melynek te is szolgájává akkor szegődtél, a mikor nem 
tudná egyhamar senki megmondani, hogy az unitárius paptól 
vajjon az oltár vagy a tüzhely igényelt-e több küzdelmet ? Küz- 
delmedben el nem estél, palástod foltnélküli! Müködési tered 
nem volt a távol szemhatár; de a fejlődésnek, a kiépitésnek 
tere volt. S őseid nyomában tiszteletessé tévén a papi neveze- 
tet, mikor elsőnek kellett választani egyet az egyenlők közül, 
nekünk elég volt, hogy te amaz ősök véréből való vér, husából 
való hus voltál . . . Mennyi örvendetes vonás ! Az én figyelmem 
itt mégis ellenállhatatlan vágygyal kivánkozik más dolgok felé. 
Tudni szeretné, mi a költő szivét gyötré: , Mi a legszebb, a mit 
életedben láttál : 


a csillagos ég? — a nap kelte és szállta ? — 
a szerelmesére mólázó virágszál? — 

a megbocsátó arcz? — a boldog kis árva? 
vagy az anya képe, 

mikor rámosolyog kis csecsemőjére ? 


S ha visszasiklana az időnek lába, 

s Isten megkérdezné születésed előtt : 

igent-e vagy nemet válaszolnál rája, 

végig élnéd-e még egyszer a jövendőt? . . . 

mit felelnél neki ?" (Gárdonyi.) 


. Oh felelj — felelj! Hadd tudjuk ezeket! De felelj, Isten 
adja, hogy felelhess még sokáig hivatásodnak, hivatalodnak és 

a papi eszméknek buzgósággal, tettel, hirdetéssel, felelhess meg 
az ünneplés által kifejezett szeretetnek szeretettel: az áldásnak 
áldással; Istennek életedért hálával; hiveidnek vonzalmukért 
vonzalommal; az anyaszentegyháznak javaiért kötelességgel; 
családodnak a szeretetért jóléttel; paptársaidnak a hozzád való 
ragaszkodásért felelhess meg a papi eszmény szigoru és tiszta 
őrizésével! ... Ti pedig mindnyájan mondjátok ezekre reá én 
velem: úgy legyen ! 


BöLöNY VILMOS. 


IRODALMI ERTESITŐ. 


Magyarország története. Nemzetközi helyzetünk szempontjá- 
ból. 1-ső fűzet: A magyar monarchia megalakulása Álmos, Árpád, 
Szent István alatt. Irta dr. Kőváry László. Kolozsvár, Stein J. könyv- 
kereskedése. Ára 1 kor. 5O fillér. Előszó és 84 I. — Ez első füzet 
egy két kötetben megjelenő nagy történeti munkának méltó bevezetése. 
Ranke 84 éves korában fogott legnagyobb munkájához. Kőváry 10 évi 
előtanulmányai után is (Erdély ritkaságai, régiségei, nevezetes családai, 
Székelyhonról, 1848/9. története stb.) még több év múlva bocsátotta 
ki Erdély első részletes, forrásokra hivatkozással megírt alapos törté- 
nelmét hat kötetben. Ezután a Millennium közeledtével Ipolyi és 
Szilágyi Sándor buzdítására hozzá fogott egész hazánk, a teljes magyar 
birodalom történetének megírásához s modern új szempontból: , hazánk 
történetét európai helyzetében, külpolitikájának folytonos alakulásában" 
tárgyalja behatóan. 

Szerző most 86 éves korában kezdi élte legfontosabb, mindent 
egybefoglaló munkáját közre adni, de nem a nagyközönség, hanem a 
hivatottak számára, , mintegy kézirat gyanánt — jegyzi meg szerényen 
— kevés példányban". 

Tehát az útmutatás, az új úttörés feladata e komoly és becses 
munkának. Jó időben jelent meg, éppen amikor ifjabb történetíróink 
gyári munkával kezdik előállítani a nagyközönség kezébe szánt s nagy 
hasznot váró munkáikat. Gazdag illustratiókkal fedik ela felfogás tájé- 
kozatlan együgyüségeit. Oly kezek, melyek kapára, csépre valók inkább, 
igyekeznek idealis alakot faragni oly kétes jellemű, botránkozást keltő 
középkori nagyságokból, mint a falánk Bakacs, a fösvény és kétszínű 

Szelepcsényi, a telhetetlen és szenteskedő Esterházi Pál és Teleki Mi- 
hály, kik a gyengébbek kifosztásával s a haza hasznos eladásával 
igyekeztek szent czéljukat, családjok s nemzetségük s önmaguk anyagi 
boldogulását elémozditani. dó példát mutatott erre nekik a kapzsi 
Perényi nádor, ki olasz, a tudós Pázmány érsek, ki spanyol zsoldban 
élt és hízott; még inkább I. Ferdinand, ki a magyar urakat 100,000 
spanyol aranynyal vette meg s a hatalmas V. Károly, az első ameri- 
kai milliomos, ki a német császári trónt vásárolta meg a választó 
fejedelmek, birodalmi rendek, államférfiak és mágnások? pénzbeli 
megvesztegetésével. 

E történetírónak felcsapott kicsiny óriások a hazai és világtör- 
ténelem  összehordásánál a szerkesztés módját követik. Igy könnyű a 
halmokból hegyet rakni s még a szemétdomb is Tátrának tűnbetik 
fel. Kőváry távol áll e nagyon is modern iránytól. Ő Herder és 
Macaulay bölcs intését követi. Neki a történelem az élet mestere, a 
mult tanítja őt a jövőre s fel akarja tüntetni biztos vonásokban, hogy 
nemzetünk ezeréves vihardult, de sziklaszilárd alkotmányával honnan 
hova igyekezik. 

Életre való, szép, színes stilusban, a Mindszenti, Mikes, Beth- 
len és Kemény János nemes magyar nyelvén adja elé hazánk törté- 
netét, áttekintve Európa akkorbeli viszonyai fölött. Csak a mondák, 
legendák túlzott méltatását hagyná el a mai józanabb, realisabb 
világban. Szent István irodalmi érdemeit a sutba dobhatta volna, mert 
a legendák közé tartozik. Anonymus hazug erdélyi oláh fejedelemsé- 
gét, Kézai mesés Lehel, Bulcsu és Botond óriásait, kik a 31. 33. 40. 
48. 55. lapon igen sokszor, félszáz éven is túl, mesésen fennszárnyal- 
nak, talán a valószerüség földére is le lehetett volna szállítani. 


ht 


Az élő, önálló, személyes meggyőződésen alapuló hitre 
való nevelésről. Irta Harsányi István sárospataki ref. főgymn. 
vallástanár, theol. magántanár. 31 I. Ára 60 fillér. Tanári székfoglaló 
értekezés és mindjárt hozzátehetjük, tudományos alapon. Lélektanilag 
tekinti a kérdést. Igazi vallásosság csak ott van, hol élő, személyes 
meggyőződés létezik. Tehát a vallásos nevelésnek arra kell irányúlnia, 
hogy az élő hit, a személyes meggyőződés kifejlődjék. E felfogás az 
egyházi hitelveket nem zárja ki, mert a vallásos meggyőződés ala- 


1 A Habsburg-házat felemelt számadások fenmaradtak, Lásd Fraknói 
Verbőcziéót, 107. 1. 

kúlhat azok alapján, csupán oly hitnézetek tanitásától óv, melyek 
a természettudományi ismeretekkel homlokegyenest ellenkeznek s a 


VÉ; 


meggyőződés kialakúlására zavarólag hatnának. A  vallástanitásnak az 
itt kifejezett czélt kell szem előtt tartani a népiskolában, a felsőbb 
tanintézetekben és a szószéken az igehirdetésnél is. A vallástanitásnak 
e czélját elősegitheti a tanári testület vallásos szelleme és a vallásta- 
nárnak a hit- és az erkölcsi eszmék iránt való lelkesültsége. Mindeze- 

ket értekező elismerésre méltó theologiai tanultsággal, a tárgy iránti 
meleg szeretettel és helyes pedagogiai érzékkel fejtegeti. Harsány: tar- 
talmas, tanulságos füzetét ajánljuk különösen a vallástanitással foglal- 
kozók figyelmébe. 


Lörinczi István székelykereszturi lelkész szerkesztésében , Uni- 
tarius Egyház" czimen egy uj lap indult, mely egyelőre minden hónap 
15-én. jelenik meg. Az uj lap programmja: ,fölkeresni az egyházi élet ama 
téreit, hova idősebb testvérei másfelé való lefoglaltságuk miatt el nem jut- 
hatnak". Az 1-ső szám oct. 15-én jelent meg bő tartalommal, vezéreczikkek- 
kel, közigazgatási, nevelési, vallásoktatási és más czikkekkel. Az uj lapnak 
programmja munkálására szerencsét kivánunk. Előfizetési ára egy évre 
6 korona ; félévre 3 kor., mi Lörineczi István szerkesztő czimére küldendő 


Székelykereszturra. 


Értesítés. Az Ujszövetségi apokrifauasok előfizetőinek és mind- 
azoknak, a kik e hézagpotló munka iránt érdeklődnek, szives tudomására 
hozom, hogy a munka ez év karácsonyára feltétlenül megjelenik. Minthogy 
pedig a bolti ára 6 korona lesz, ujolag tisztelettel felhivom az érdeklődőket, 
hogy arra előfizetni sziveskedjenek. Az előfizetést 4 koronával f. é. október 
hó végéig elfogadom. Már most tudatom azt is, hogy a kik az előfizetést 
előre be nem küldik, azoknak a munkát utánvéttel küldöm meg. Pozsony, 
1905. okt. 1. Raffay Sándor, theol. akad. tanár. 


Keresztény Magvető 1905. 20 

Ferencz József püspök Isten kegyelméből megérte ötvenedik 
évét annak, hogy Isten igéjét ékes nyelven hirdetni kezdette és az idei 
főtanácson eseményekben gazdag püspökségének huszonkilenczedik évéről 
teheti meg jelentését az örvendező főtanácsnak. 

A róm. kath. egyház számára azt ígénylik védői, hogy az az 
egyetlen egyház, melynek tana és általános politikája sohasem válto- 
zott. Ezt a róm. kath. egyház történelme másként mutatja. Hiteles 
tekintélyek mást bizonyítanak. Azt bizonyítják, hogy mind a tanban, 
mind a tanok magyarázatában ez egyházban nagy változások történtek. 
A halottakért való imádkozás 250-ben kezdődött; a szentek, marty- 
rok és angyalok imádása 5350-ben; Mária imádása 4531-ben; ismeret- 
len nyelven imádkozás 5000-ban; képek és ereklyék tisztelete 7838-ban ; 
a papoknak a világiakétől különöltözete 5500-ban; pápai felsőbbség 
606-ban ; harangok keresztelése 965-ben; papok kötelező nőtlensége 
1000-ben; az egyház csalhatatlansága 1076-ban; bűnbocsátó ezédulák 
árulása 1190-ben; az átlényegülés tana 1215-ben; a szeplőtelen fogan - 
tatás 1854-ben; a pápa csalhatatlansága 1870-ben. Így mutat a róm. 
kath. egyháztörténelem. 

Szász Károly. Nincs többé! A halhatatlanság honába költözött. 
Reformatus pap és püspök volt. De tanultsága, széles látóköre,  szel- 
lemi emelkedettsége az egyetemes protestantismusóévá tették, s halála 
az egész hazai protestantismusnak gyásza, Nagy tehetség mellett rend- 
kivüli munkaerő lakott benne és imákkal, számos beszéddel és tanul- 
mánynyal, köztük a Channing ismertetésével, gazdagította az egyházi 
irodalmat; de ezek mégis csak kisebb része terjedelmes irói munkás- 
ságának. Ennél még többet nyujtott eredeti költői művekben és főleg 


a világ nagy költőiből való páratlan, remek fordításokban a nemzeti 

irodalomnak, Fényes név és örökség, mit hátrahagy ! 

A genfi gyűlés. , Az unitarius és más szabadelvű gondolkozók 
és munkások" harmadik gyűlése aug. 27—531 napján tartatott meg 
Crentben. A genfi gyűlés bizonyságot szolgáltatott arra, hogy a sza- 
badelvű vallásos gondolkozók nemcsak Angliában és Amerikában jöhet- 
nek össze népes gyűlésre. A szabadelvű vallásos gondolkozás már nem 
elszigetelt jelenség  Európáhan sem. Teljes sikerű volt a genfi gyűlés. 
A különböző országokból megjelent küldöttek felolvasásokkal és beszé- 
dekkel veltek abban részt. Kiemelkedő mozzanatai voltak a gyűlésnek : 
Chantre elnök, genfi tanár megnyitó beszéde; Roberty párisi lelkész 
egyházi beszéde a §St.-Péter templomban, Jel. 22, 3. alapján: , És 
semmi átkozódás nem lészen többé; az ősz Loyson Hyachintenak az 
egyik összejövetelen a , monotheismus formáiról" "mondott beszéde, 
Hycinthe nyilvánosan vallomást tett arról, hogy ő theologiájának alap- 
jául mindig az Isten egységét tekintette és hogy előtte a Jézus ember 
és nem isten. A gyűlésen Pfleiderer berlini tanár is megjelent a 
német szabadelvüek képviseletében s beszédet mondott és értekezést 
olvasott. Bowie titkár az angol unitárius gyülekezeteket ismertette. A 
magyar küldöttek közűl Boros György tanár felolvasott a szabadelvü 
vallásnak Magyarországon való kilátásairól, mit érdeklődéssel hallgat- 
tak s Józan lelkész az egyik estélyen a magyarországi unitáriusok 
üdvözletét tolmácsolta lelkes beszédben. A gyűlésen mondott beszédek 
és felolvasások megfognak jelenni egy kötetben s remélhető magyarúl 
is, minthogy az előző két gyűlésről is adatott ki kötet. A következő 
gyűlés helye Boston lesz. E gyűlés alkalmat adott arra is, hogy Bar- 
rows Sámuel és St. John Károly, amerikai unitárius társ. titkár, ma- 
gyar unitárius testvéreiket meglátogassák, kiknél a legmelegebb fogad- 
tatásban részesültek. 


Chantre elnök beszéde. Koromnál fogva, a mi nem irigylendő 
kiváltság, nekem jutott a szerencse, hogy üdvözöljem az unitarius és más 
szabadelvű gondolkozók és munkások harmadik gyülését. Az unitáriusoknak 
otthon kell magukat érezniök Genfben. A reformatio első napjaitól kezdve 
az unitarismus ellenállást foglalt el a mi nagy reformatorunk trinitarius 
theologiájával szemben. Kalvin gyorsan végzett azzal: annak képviselőit 
elszórta a négy szél tájára. Az autoritativ uralom, melyet ő felállított, 
tovább tartott csaknem másfél százévnél, de midőn Turrettini Alfonz János 
széttörte a calvinisticus hit igáját, a genfi egyház arminianistikus irányba 
és azután unitárius irányba fejlődött. A XVIII. százév második felében a 
genfi lelkészek nagyobb része unitárius volt. A XIX. száz elején keletke- 
zett és sok tekintetben jótékony  ujraéledés  szerencsétlenségre tanbeli 
visszahatással társult, mely a XVI. száz hitformáit akarta visszaállítani. 
Mindazonáltal az unitarismus nem szorult ki egyházunkbói; a hittudósok 

nagy része, a kik csak félig vallottak orthodox vagy pedig ovangolikus 
nézeteket, nem trinitariusok és bármennyire nézzük is, nem vesszük észre 
oly dogmának formulázását, melyet régebb lényegesnek és alapvetőnek 
tekintettek. De az unitárismus ma és ebben a gyülekezetben csak a régi 
hitvallások egy ezikkelyének az ellenzése-e? Nem, annak láthatára sokkal 
szélesebb: az a szabad és független theologia képviselője, azaz oly rend- 
szer, mely teljesen kűlönbözik attól, mely minden orthodoxiának az alapja; 
az elveti a tekintélyhitet és üdvözli a szellemi vallást s következésképpen 
azt akarja, hogy az egyház legyen a gondolatszabadságra alapítva éppen 
úgy, mint a személyes, élő és cselekvő hitre. Mi szabad gondolkozók va- 
gyunk és egyszersmind keresztények. Szabad gondolkozók ! habozás nélkül 
mondanám e szót, ha nem használnák ezt a mostani nyelvben egy egészen 
más értelemben. Mi valóban azt valljuk, hogy az igazság keresés szabad 
kell hogy legyen minden téren, kritikai és történelmi téren éppenúgy, mint 
a természettudományok és a bölcselem terén, az egyházban éppenúgy, mint 
a polgári társadalomban, hogy a vizsgálótól semmi egyébb ne kivántassék, 
mint tudományi becsületesség: a vizsgálódás szigorú módszereihez való 
hűség. Az olyan vallásos emberek, a kik félnek a tudománytól és azt mel- 
lőzik, halálos csapást mérnek hitükre. Mi készséggel fogadjuk minden hátsó 
gondolat nélkül az eredményeket, melyekre az emberi ismeret eljuthat; ne- 
künk gondunk van arra, hogy hitünk ez eredményeket elsajátítsa és követ- 
kezésképp a maga formáját és kifejezéseit módosítsa; mi teljesen meg 
vagyunk győződve, hogy a tudomány nem veszi el a vallásnak drága kin- 
cseit . . . De a világosságot, a melyet nyerünk, nem akarjuk elzárni mások- 
tól, hogy az csak a magunk számára legyen, vagy azt csak egy nehánynyal 
osztani meg. Éppen nem. Mi azt akarjuk, hogy abban mindenkinek része 
legyen, mert az igazságnak elrejtése merénylet az emberi lélek alap- 
joga ellen, . . . Szabad gondolkozók, őszinte emberek vagyunk és egyszer- 
smind a szó teljes értelmében vallásos emberek, keresztények. A vallás 
lényeges elve, mondotta Vinet, kivűl esik a dogmán; ideje ez elvet teljes 
világitásban felmutatni, a következményeket levonni és hirdetni, hogy az 
ember nem a hitvallása által, a melyet vall, vallásos, hanem lelkiismereté- 
nek és életének irányítása által. Az a vallásos ember, ki lelkét folyton az 
eszmény felé forditja, a melynek lenyomatát bensejében hordozza, s a mely 
reá nézve nem hiú álom, de mely az emberben magasabb törvény, sorsának 
jelzője s ugyanakkor a világegyetem rendje, az az eróly, mely egykor 
minden ellenálláson diadalmaskodni fog, az az akarat, mely a világot legfőbb 
czólja felé vezeti, az az eszmény, mely egyszóval: az Isten. Ime, ez lénye- 
gében a mi vallásunk, alapjában éppen oly szilárd, mint a mennyire tisz- 
teli a gondolat jogait; ez a mi vallásunk, mely a Názáreti Jézus szavaiból, 
gondolatából és szelleméből táplálkozik, a kit mi szellemi személyiségének 
nagyságában fogunk fel, úgy a mint az első keresztény százév hagyománya 
mutatja, fűggetlenül az egyházi dogmától. Benne találjuk a vallást az erkölcs 
magaslatára emelye és az erkölcsöt a vallás magaslatára emelve, benne azt 
LÉK EZ dns ág ő éger Ek 2z ak BETŰ az embani lelket a 
ölatínianaelk jogynábánább nepsssi ea tres; : 5. SZÓVA benne találjuk a mi 

§ i 3 mel valljuk őt az emberek előtt, 

Sokan a mi kortársaink közül, a kiket ugyanazon vágy lelkesit az eszmény 
iránt, mint minket, s a kik éppen úgy át vannak attól a kötelességérzettől 
hatva, hogy az emberiség kebelében az eszményt valósítsák, nem vallják e 
nevet; mi mégis baráti kezet nyujtunk nekik, mert mi a szellem egységét 
keressük és nem a véleményekét; ez utóbbi megjön a maga idejében az 
őszinte érzelmek, törekvések és a jóért való bátor harcz természetes vonzó- 
dása által. 

Az ultramontanok jól értenek ahhoz, hogy az államra való 
fontosságukat előtérbe helyezzék. JIErre szolgálnak a katholikus évi 
nagygyűlések. A német ultramontanismus az idei strassburgi gyűlésen 
azt igyekezett megmutatni, hogy az ők befolyásuk nem romboló s más- 
felől, hogy ők jóindulatúak és loyalisak, méltók honfitársaik bízalmára. 
A közvéleményt akarják megnyerni s azért a gyűlésen nem úgy 
beszéltek, mint az ultamontan-párt harczosai, hanem mint mérsékelt, 
reformra hajlandó katholikusok, s úgy ajánlták magukat, mint a leg- 
jobb polgárok és egyházukat, mint a mely az állam legbiztosabb 
alapja. Azt mondották, a katholikus egyház nem ellensége az ujkori 
államnak, sőt azzal jó barátságban akar élni. Az államnak és egyház- 
nak ugyanaz a czélja van: hogy az emberiséget tökéletesítsék az 
az erkölcsi törvény által. Az államnak szüksége van tekintélyre. Az 
egyház nemcsak tekintélyt prédikál, hanem a hivők loyalis érzelmeit 
is biztosítja. Népet vallás nélkűl kormányozni nem lehet. Ezért az 
államnak az egyházra kell támaszkodni. Az emberek meghalnak, az 
egyház örökkévaló. Ezért szükséges, hogy az egyház független és 
minden tekintetben szabad legyen. Az egyház egyetemes, s ennélfogva 
a béke barátainak igazi szövetsége. Az biztosítja mindenekfelett a 
békét és a nép üdvét. Ha XIII. Leo azt igérte a császárnak, hogy a 
német katholikusok mindig hívek és loyalisak fognak lenni, könnyen 
tehette, mert a katholikus, ki hű egyházához, mindig hű fog lenni 
uralkodójához is. Lehet, hogy őszintén beszéltek így a gyűlés szónokai, 
mert a katholicismus Németországon többé nem fenyegető, s még az 
ultramontanismus sem. De a mit Strassburgban mondottak, az nincs 
összhangban azzal, mit a katholikus centrum-párt a birodalmi gyűlésen 
Berlinben mível. S a Protestantenbund vezetői nem is láinak a strass- 
burgi beszédekben egyebet jezsuita finom tactikánál. A centrum-párt 
által a jezsuitákra ajánlott vallási türelmet a birodalmi gyűlés a 
jezsuitákra vonatkozó törvényhez tett záradékkal a jelenre megsemmi- 
sítette. De a protestánsok attól tartanak, hogy az ultramontan-párt 
ismét csak az alkalomra vár és azt akarja előkészíteni és annak elő- 


készítése volt a strassburgi gyűlés is. Az ultramontanok el akarják 

oszlatni a protestáns nép gyanuját. S ezért, hogy a türelem tetszetős 
jelszavát használják. De arról nem mondanak semmit, hogy mit érte- 
nek a türelem alatt. A protestánsok békében akarnak élni katholikus 
polgártársaikkal, mint keresztény testvérekkel, de azt nem akarják, 
hogy a pápa uralkodjék Németországon, s nem akarják különösen a 
jezsuiták és  ultramontanok veszedelmes befolyását. Mert azoknak 
czélja nem a haza üdve, hanem a római egyház hatalma és dicsősége, 
más szóval a népnek római törvények alá hajtása, mi a protestautis- 
mus halála lenne. Ezt a gondolatot kifejezte véletlenűl a strassbnrgi 
gyűlésen is egy kevésbbé óvatos szónok, mikor azt mondotta, hogy a 
császárnak katholikusnak kell lenni s magát Lotharingia herczegének 
nyílvánítani és a birodalom irányítását a pápának engedni. Szó- 
val akár közvetve, akár közvetlen, az ultramontanok úgy  gondol- 
koznak és úgy cselekesznek, mint Veuillot franczia ultramontan vezér 
mondotta : , Mikor ellenfeleim vannak a hatalmon, kívánom a szabad- 
ságot, mert ez az ő elvük; mikor én vagyok ott, megtagadom, mert 
ez az én elvem." 

Történelem klerikalis világitásban. A ,Gazette du Centre" 
franczia katholikus lap aug. 15. számában egy párbeszédet közöl, mely 
a kaszárnyában egy abbé és a katonák közt folyt le, s mely mutatja, 
hogy a klerikalisok mint ferditik el a való történeti tényeket. A 
Szent Bertalan-éjről, a dragonyosokról és az inguisitioról beszélnek. Az 
elsőre azt mondja az abbé, hogy a Szent Bertalan-éj az államnak a tette 
volt, a melyért az egyház nem felelős. Az egyház megbélyegezte mint 
kegyetlen vétket, e gyilkolást — azt hogy hol, nem mondta. Azután 
hozzáadta azt is, hogy Coligny Franczinországot ki akarta szolgáltatni 
Angliának és Németországnak. Medicis Katalin felfedezve a tenger- 
nagynak Erzsébet királynővel való összebeszélését, a tengernagyot meg- 
ölték. A dragonyosokról való magyarázata az abbénak, még különösebb. 
A katholikus hittérítők predicatioi a Cevennekben megtérésre inditot- 
tak sokat a protestansok közül, kiket azután a protestans papok izgat- 
tak és fellázítottak. Louvois akkori hadügyminister, hogy elnyomja a 
lázadást, Languedocba öt ezred lovasságot küldött, köztük kettőt dra- 
gonyos ezredet; kétségtelenül azok követték el az erőszakosságot, de 
a protestans történelemirók nagyitják a dolgot". XIV. Lajosnak a 
czélja az volt, hogy megvédje Francziaország egységét. A mi az ingui- 
sitiot illeti meg kell különböztetni ,az egyházit" naz államitól"; az 
első vallási törvényszék-féle volt, hogy azokra a tanokra nézve vizsgá- 
lódjék, melyek a hitet fenyegethetnék, Az egyháznak semmi része nem 

volt a politikai inguisitioban. De hogyha a politikai inguisitio féktelen 
szigort alkalmazott, mely ellen a pápák tiltakoztak — hol és mikor ? 
azt nem mondja — ez nem akadályozhatta meg az egyházi inguisitiot, 
hogy a hibát felfedje. Az egyház nem áldozhatja fel a vallási érdeke: 
ket azért, hogy egy ,vétkesnek" a fejét megmentse. — Igy ferditik 
a jezsuiták a történelmet. 

A mohamedánok nagy vesztesége Abdou Mohamed sheikh 
halála. A cairoi híres Tl-Azkar egyetemet ő tette még hiresebbé 
nagy tudományossága és az által, hogy a reform-eszméknek volt híve 
a szűklátkörü orthodox musulman tudósokkal szemben. Az islam fel- 
világosúlt hivei mélyen gyászolják elhunytát és azt kívánják, hogy 
utódjául Assouma sheikhet, az ő munkatársát nevezzék ki. 

Az Ázsiában lakó örmény nép, Lanessan franczia író tudó- 
sítása szerint, megtartotla eredeti vallását. Az örmények az ötödik 
száztól kezdve monophysiták maradtak és a római egyház mindig mint 
eretneket tekintette és kárhoztatta, hogy a Krisztusról az hiszik, hogy 
csak egy természete van, hogy az Eutyches és Dioskoros tanát fogad- 
ták el, melyet a negyedik egyetemes zsinat 451-ben elvetett. Az 
örmények a részleges és pillanatnyi kiválások mellett is megőrizték 
nemzeti vallásukat. Körülbelöl hetvenötezer jelenben azoknak a száma, 
a kik a római pápához csatlakoztak, de azokat úgy tekintik, mint 
renegatokat és nem igaz testvéreket. A kaliták, Mohamed utódai és 
később a török szultánok nemcsak tiszteletben tartották az örmények 
vallását, hanem a többi keresztényeket, s különösen a schismatikus 
görögöket kényszerítették, hogy ők is tiszteletben tartsák. Az örmé- 
nyek vallási szempontból Kelet schismatikus egyházaiban a legszabadabb 
elemet teszik. A clerus legkitűnőbb tagjai német egyetemeken tanul- 
tak, a minthogy ma a görögök is küldenek ifjakat a német egyete- 
mekre, hogy a theologiai tudományossággal megismerkedjenek. 

Hol van az unitárius kollegium könyvtárának legrégibb 
könyve? Varjú Elemér nagy szorgalommal kutatta át 1898-ban a 
gyulafejérvári Batthyány-könyvtárt, mely európai hirű, nagybecsű régi 
kéziratai miatt. 

Nem sok kézirata van, mindössze csak 648 mű 765 kötetben; 
ámde ebből 273 darab a mohácsi vész előtti időből való. A gyüjte- 
mény tehát páratlan értékű. 

A. könyveket nagyrészt a felsővidéki könyvtárakból szedték össze 
a XVIII. sz. végén. Itt vannak pld. a lőcsei Szent Jakab egyház, a 
szepesi 24 plébános s a szepesi káptalan könyvtárának könyvel, Katho- 

likus könyvek a középkorból. Áruk — közbevetőleg mondva — nagy 
részt ma sincs kifizetve. A sok gondú püspök arról megfeledkezett. 

Itt van az ország legrégibb könyve, az ezer éves, aranyos betük- 
kel irt Máthé és Márk evangeliuma. Ezt külföldről hozatta Batthyány 
püspök, de Kolozsvárról szerezhette azt a másik régi kézirati könyvet, 
melyet Varjú Elemér a legrégibb kéziratok közé a 16. szám alá s50- 
solva, tanulmányában így ir le: 

Testamenti Veteris Historia In Versibus Redacta. Saec. XIII. 

Kis ívrétű, 30 levélnyi kézirat, durva, szedett-vetett hártyán, 
két-hasábosan, tintával vont keretek közé írva. Irása a XIII. század 
végéről való minuszkula. Kezdő betűi egyszerűek, vörössel és kékkel 
festve. Czimei vörösek. Végén csonka, megszakad a királyok könyvével. 

Kötése hihetőleg egykorú; a deszkatáblák egyszerű vonalakkal 
préselt zöld szarvasbőrrel vannak borítva. 

Első oldalán, jegyzi meg Varjú, a felső lapszélen ezen bejegyzés 
olvasható : 

Ez oblatione (fenerosi Pauli Gyergyai est Scholae Unitariorum 
Claudiopolttanae. A. 1729. 

(Magyar Könyvszemle. 1900. 20. 21. 1.) 

A kollegiumi könyvtárnak ma legrégibb kézirata Kolozsvár adó- 
lajstroma Mátyás király idejéből. A kolozsvári adózó polgárok c nagy- 
becsű jegyzékét  Nagyajtai Kovács István hagyta a könyvtárnak. A 
jóval régibb kézirati könyv, melynek költői tartalma elég érdekes 
lehet a latin egyházi irodalomnak, 1729-ben Gyergyai Pál ajándékából 
kerűlt e nem éppen neki való helyre. Nehány évtized múlva már 
valami kegyes útat-módot talált, hogy hasonló testvérei közé eljuthas- 


son, hol csendesen meg is pihenhetett száz évig, — Varjú Elemér 
kutató beletekintéseig. K—ó 


Gyakorlati tanárképzés. Annak idején megemlékeztünk volt 
arról a mozgalomról, a mely a budapesti és kolozsvári tanári körök- 
ben ismételten megbeszélés tárgya volt s a gyakorlati tanárképzésre 
vonatkozott. A budapesti tanári körnek az volt a megállapodása, hogy 
a budapesti gyakorló gymnasium, u. n. manta-gymnasium képére kell 
szervezni még egyet a másik egyetemi városban, Kolozsvárt is. A 
kolozsvári tanári kör dr. Schneller egyetemi tanár álláspontját fogadta 
el. E szerint decentralisálni kell a gyakorlati tanárképzést. Nem új s 
a középiskolai törvény keretébe nem illő, aunak szellemével meg nem 
egyező intézeteket kell teremteni, hanem a már meglevő vidéki inté- 
Jetaltlőó kell kihelyezni a szakvizsgás tanárjelölteket, hogy ott az 
igazgató és egy-két szaktanár felügyelete mellett állami ösztöndíjjal 

szerezzék meg a tanítás sikeréhez szükséges módszeres eljárást. Igy 
nemcsak egy elenyésző csekély százalék, hanem minden kezdő tanár 
átmegy e gyakorlati iskolán s különböző iskoláknál és különböző embe- 
rek kezei alatt műüködvén, el lesz kerűlve az éppen nem kivánatos 
szellemi uniform. Ilyen irányban felterjesztés ment a közoktatási minis- 
terhez is, a ki elfogadván ez álláspontot, az idén már meg is valósi- 
totta a kolozsvári kör inditványát. Elrendelte, hogy 13 vidéki közép- 
iskolában kezdődjék meg a gyakorlati tanárképzés. A kolozsvári tanári 
kör álláspontja győzött a budapestié fölött s az ügy érdekében örven- 
denünk kell ennek, mert jövőben ki lesz zárva az olyan eset, hogy a 
kezdő tanár a módszeres eljárás minden ismerete nélkül az egyetemről 
egyenesen a középiskolába cseppent s ott is gyakran a legnehezebb 
feladatok elé és nem volt más útmutatója, csak józan esze s egyik 
vagy másik volt tanárának jó vagy rossz módszere. A kezdő tanár a 
módszeres eljárás "ismerete híányában kinozta a tanulókat, gyötörte 
önmagát s kellő sikert mégsem tudott felmutatni. 

Okunk van sok jót remélni e rendelet hatásától. (Dr. G. K.) 

Csillagok útja. A gönczöl szekere, a melyről a Jób könyve is 
említést tesz, a természettudósok legújabb számitása szerint 197,000 
mértföld útat fut meg egy óra alatt, vagyis 4.728,000 mértföldet egy 
nap alatt. Távolsága a földtől 1.069,500,900,000,000,900,000 mért- 
föld. Az egen azért látjuk, mert 551,000-szer nagyobb a napnál és 
hetvenezerszer nagyobb meleget ad ki. Hogyha a föld feléje mozogni 
tudna, nagyszerű látványt láthatnának a föld lakói feléje közeledve. 
Mikor Jupiter távolságára közelednénk hozzá, kisugárzásának  ellenál- 
hatatlan ereje a földet megsemmisitené; az erdők meggyulnának, a 
tenger gőzzé változnék, és még közelebb jutva hozzá, földünk föl- és 
szétolvadna. 

, Morale sans Dieu!" e jelszót kiáltotta el a ,szabadgondolko- 
zók" internationalis gyűlése Párisban. A klerikalismus ellenfele, a franc- 
maconnerie Francziaországban a papság elleni heves küzdelmében kité- 
vedt az Isten birodalmából, Nemcsak a papság, hánem Isten ellen is 
kiált. A. ,szabadgondolkozók" , Istén nélküli erkölcsöt" akarnak. Isten 
emberfeletti erő, mely kivülről, mint teher nehezedik értelmünkre. És 
minthogy ez az erő nem tud más lenni, mint csak a papságé és egy- 
házé, mely magát annak törvényes képviselőjének mondja, az ember 
arra a következtetésre jut, hogy meg kell szabadulni Istentől. ,JEl- 
nyomni az Istent annyi mint megszabaditni az embert". Igy okoskod- 
nak. De a történelem és a vallás psyehologiája nem támogatja az anti- 

klerikalis harcz szükségéből folyó emez okoskodást. A történelem és a 
vallás psycbologiája Istent nem úgy adja, mint kivülről nyomuló erőt. 
És hogyha Isten, kit imádok, nem kivülről nyomul, nehezedik énreám ; 
hogyha Isten az, a kire lényem emelkedik — lehet-e akkor ember- 
feletti erőről, külső tekintélyről, egyházról, papságról beszélni? ,,Lel- 
kem az élő Isten után szomjuhozik!" ma is igazolja e szomjat az em- 
beri lélek, s mire azt kioltani? És azután Isten elnyomásával megsza- 
badul az emberi lélek? Isten elnyomásával benne nem a szellem 
lelkesedését és kiterjedő erejét nyomják-e el? Azt mondják a , szabad- 
gondolkozók", hogy teljes, egész embert akarnak. De nem inkább meg 
csonkitják-e azt? Nem olyan lesz-e az ő egész emberük, mint az a 
régi szobor, mely eredeti szépségének nyomait megőrizte abban, a mi 
belőle megmaradt, de melyet egy barbar kéz éppen a legkifejezőbb 
részétől, a főtől fosztott meg ? ! 

A , szabadgondolkozók" ám harczolhatnak, harczoljanak a kleri- 
kalismus ellen, de mire harczolniok Isten és mire harczolniok az ember 
ellen. Hisz ezzel csak a klerikalismus malmára hajtják a vizet, a kle- 
rikalismusnak készitnek diadalt és a józan szabadgondolkozásnak, a 
szabadelvüségnek kétségtelenül hátrányára dolgoznak. 

Rammohun Roytól, a Brahmosomaj alapitójától egyszer egy keresz- 
tény Calcuttában azt kérdezte, hogyha két embert látna a vizben fuldokolni 
s az egyik hindú volna és a másik más nemzetbeli, metyiket mentené meg 
hamarább ? A kérdező azt mondotta, hogy ő tudná, hogy melyiket mentse 
meg. A Rajah úgy nyilatkozott, hogyha a kettő közül egyik nő volna, azt 
menteném meg először. Es Rammohun Roy abban az országban nevekedett 
fel, hol az özvegy nők megégetőse szokás. 

Dr. Székely Ferencz koronaűgyészt abból az alkalomból, hogy igaz- 
ságügyi szolgálatának negyvenedik évét betöltötte, a király a vaskorona rend 
II. osztályával tüntette ki. Ezt nemcsak jogászkörök fogadják megelége- 
déssel, hanem hitsorsosai is. Dr. Székely WFerenez nagy elfoglaltsága mellett 
is mindig talált arra időt, hogy egyházközsége ügyeiben részt vegyen és 
a különböző árnyalatú kormányok alatt, melyek egymásután jöttek, soha- 
sem tartózkodott attól, hogy nyilt és bátor képviselője legyen a fővárosban 
az unitárius egyházközségnek, 

j Jubileum. Rafaj Domokos székelykereszturköri esperes negyven évi 
papi szolgálatát a kör megjubilálta. Mint ifjú embernek ajkáról, köztanitó 
korában, megkapóan hangzott a lelkesítő költemény : , Előre !" Papi szolgála- 
tába is magával vitte a lelkes hangulatot és egyike lett a jelesebb papok- 
nak Negyven év óta hirdeti az újszékelyi egyházközségben az igét és sok 
óv óta a kör esperese. Rafaj fiát is, Rafaj Károlyt egyházi szolgálatra nevelte, 
ki a collegiumi felügyelő tanárságból éppen most ment tanulmányai bővité- 
sére Oxfordba, az angol unitáriusok theol, akadémiájára. 


dem, VÁKETYS 

Gyászhirek: Koronka Antalmé, Sylvester Zsuzsánna oct. 12-én 
élete 35 ik évében Kolozsvárt elhalálozott. Néhai Koronka Antal torocz- 
kói pap, aranyosköri esperes, egyházi irónak volt a neje és Sylvester 
György hittudós és jeles szónoknak leánya. Mivelt, okos nő, általáno- 
san tisztelt matrona hunyt el benne. Özv. Csulak Dánielné, Sylvester 
Károlina testvérét gyászolja az elköltözöttben, kinek porait Toroczkóra 
szállították és ott helyezték végnyugalomra néhai férje mellé a családi 
sirboltba. — Vécsei Sámuel kereskedő, kolozsvári egyházközségünknek 
buzgó tanácsosa, az egyházi főtanácsnak is tagja, volt városi bizottsági 
tag, oct. 15-én életének 72-ik évében elhunyt. Munkás, fáradhatatlan, 
családját szerető, vallásában buzgó és áldozatkész, városa iránt köte- 
lességeit hűn teljesítő férfiú és jó ember volt. Egyházközségünk sokat 
vesztett benne. A. család részéről fájlalják halálát neje, Vécsei Sá- 
muelné, sz. Frank Amália; leányai: Vécsei Róza, Farkas Vilmosné, 
Vécsei Mariska, Dr. Benedek Miklós neje, Vécsei Ilonka, Perné Leo 
jegyese; vejei: Farkas Vilmos kereskedő és Dr. Benedek Miklós ügy- 
véd és családjaik. Az elhunyt temetése nagy részvét mellett ment 
végbe. — Hegyi Florika, Hegyi Gyula mérnök leánya 13 hónapos 
korában más létre röppent. Pákey Lajos műépitész a kedves unokát 
vesztette benne. — Hidegh Mihály főiskolai tanár érzékeny veszteséget 
szenvedett. Margit leánya elhervadt 1 éves korában. — Nagy Béla 
bethlenszentmiklósi lelkészt fájdalmas csapás találta. 4 éves György 
fia rövid szenvedés után megbalt. 

— Páris Emilien, a bordeaux-i felebbviteli törvényszék birája, 
franczia iró, kit olvasóink a Charruaudról irt életrajzából ismernek, fájdal- 
mas megpróbáltatást szenvedett. September hóban elvesztette az életen 
keresztül hű és jó testvérét és egyszersmind benső barátját, Páris 
Leopoldot, ki 69 éves korában szólíttatott el a földi szintérről. 


ARANYKÖNYV. 


Adakozás a kolozsvári egyházközség templom-tornya 
úijraépitésére. 

szolgáljanak e nemes adományok buzditásul a további adako- 
5 v 
zásra, hogy az egyházközség temploma tornyát újra épithesse, a 
mi mindnyájunknak óhaja, s ugyanakkor templomát is megjavithassa. 
Kérjük az ügy érdekében a minél hamarábbi hozzájárulást! Ez 
adományokért a leghálásabb köszönet! 
Az egyházközség előljárósága nevében : 
Kolozsvárt, 1905. oct. 23. 


PireRrr DÉNEs, 
unitarius pap. 


